HATI BERJAYA DICURI, SHARIFAH AMANI DAH ADA KEKASIH?

Pelakon Sharifah Amani baru-baru ini ada membuat ucapan hari lahir kepada seseorang pada sekeping foto yang menunjukkan sepasang tangan sedang digenggam erat. Walaupun tidak menunjukkan wajah, tetapi ramai yang meneka ia merupakan tangan pelakon tersebut bersama seseorang yang cukup istimewa, ditambah lagi dengan ucapan 'I love you' yang ditulis pada ruangan kapsyen.

Yang terbaru, Amani memuat naik sekeping lagi foto dan terus mencetus tanda tanya peminat apabila di ruangan kapsyen turut tertulis perkataan 'Saturdate'. Pengikut laman sosial Instagram Amani sudah mula berteka-teki mengenai status pelakon tersebut, selepas dua kali memuat naik foto bersama seorang lelaki.

Di ruangan komen pengikut Amani pula tertanya-tanya siapa gerangan jejaka yang berjaya mencuri hati anak dara kepada Fatimah Abu Bakar ini: "Serious tak sabar nak tahu siapa yang berjaya curi hati Amani," komen seorang pengikut.

Klik untuk gambar besar

Menerusi hantaran sama, Amani turut menerima usikan nakal pengikut yang menulis bunyi kompang pada ruangan komen. Bagaimanapun sehingga kini Amani masih belum mendedahkan siapa jejaka yang berjaya memiliki hatinya itu.

Sudah tentu, ramai yang teruja untuk mengetahui siapa di hati Amani kerana di kalangan empat beradik Sharifah, hanya dia sahaja yang masih belum mendirikan rumah tangga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO BERCUMBU - NABIL NAFI DIRINYA MUATNAIK

"Saya tidak pernah memuatnaik gambar itu. Bukan saya, tetapi jurugambar yang merakam gambar kami yang meletakkannya di Instagram beliau. Tetapi, orang lain pula yang menyebarkan gambar itu. Jadi, ia bukan salah saya.

"Saya sendiri takkan memuatnaik gambar yang boleh memberikan persepsi negatif terhadap masyarakat," jelas Nabil Ahmad mengenai gambar dirinya dan isteri, Nazirah Ayub sedang bercumbu ketika bercuti di Venice, Itali minggu lalu yang tersebar di laman sosial.

Klik untuk gambar besar

Berpunca daripada gambar tersebut, rata rata mempertikaikan gelaran Haji pelawak, pelakon dan pengacara ini kerana menganggap beliau tidak menjaga sensitiviti masyarakat tempatan apabila memuatnaik gambar mencium isterinya di kota percutian berkenaan.

Sementara itu, Nabil tidak mengambil perkara itu secara serius kerana baginya, apa yang dilakukannya dengan isteri tidak perlu dijadikan bualan.

"(Mereka) yang banyak bercakap itu, lebih baik perbaiki diri. Saya tidak tahu nak komen apa kerana saya tak peduli pun apa yang orang kata. Bukan saya yang memuatnaik gambar itu.

"Apabila sudah berada di 'kota cinta', jadi pastinya ada detik manis di antara saya dengan isteri. Kebetulan pula jurugambar yang berada bersama kami merakam momen berkenaan. Mungkin dia berasakan ia romantik, lalu memuatnaik foto itu di Instagram," katanya.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - AZIZ SINGAH KEMBALI KE RAHMATULLAH

Pelakon veteran Datuk Aziz Singah, 74, yang menderita kanser prostat sejak beberapa tahun lalu telah menghembuskan nafas terakhir di samping keluarga di kediamannya di Seri Kembangan, Serdang kira-kira pukul 11.10 malam semalam.

"Ayah berada dalam keadaan nazak semasa dirawat di Pusat Kanser Negara, Putrajaya dan kira-kira pukul 10 malam, kami memutuskan untuk membawa dia pulang ke rumah.

"Kira-kira sejam berada di rumah, ayah menghembuskan nafasnya yang terakhir," ujar anak kepada Aziz Singah, Muhammad Daniel Aziz, 24.

Kata Daniel, jenazah bapanya akan dimandikan di Masjid Universiti Putra Malaysia (UPM) kira-kira pukul 8 pagi hari ini dan akan dikebumikan di tempat kelahirannya di Kampung Bongek, Rembau Negeri Sembilan sebelum solat Zohor.

Allahyarham sering keluar masuk hospital untuk mendapatkan rawatan untuk penyakit yang dihidapinya itu.

--- IKLAN ---

Ditanya apakah pesanan terakhir arwah, Muhammad Daniel berkata, bapanya banyak bercakap mengenai keluarga mereka.

Aziz Singah yang popular pada era 1980-an pernah membintangi banyak drama namun lakonannya dalam PJ Holding antara karya yang diingati sehingga ke hari ini.

Beliau juga pernah berlakon dalam beberapa buah filem termasuklah Maria Mariana terbitan Skop Productions.

Allahyarham pernah mendirikan rumah tangga dengan pelakon Khatijah Abu Hassan dan dikurniakan tiga orang anak namun hubungan itu tidak bertahan lama.

Beliau kemudiannya berkahwin dengan Datin Zunita Mohamed  dan hasil perkahwinan itu mereka turut dikurniakan anak jumlah yang sama.

Takziah kami ucapkan dan semoga roh Allahyarham ditempatkan dalam kalangan mereka yang beriman. Amin.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


27 FOTO - SEKITAR MAJLIS AQIQAH & KESYUKURAN ANAK ALIFF & BELLA

Majlis aqiqah dan kesyukuran Mohamad Ayden Adrean, anak kepada penyanyi Aliff Aziz dan Bella Astillah telah berlangsung secara sederhana malam semalam.

Aliff ketika ditemui di majlis putera sulungnya yang diadakan di sebuah hotel itu berkata, kehadiran Ayden yang kini berusia dua bulan cukup bermakna buat dirinya dan isteri serta kedua-dua keluarga.

Ini kerana kata Aliff, anaknya yang dilahirkan pada 8 Julai lalu itu merupakan cucu pertama bagi keluarga mereka.

"Ayden bertuah dikelilingi keluarga yang sangat menyayanginya. Tetapi sebagai ibu dan bapa, ia menjadi tanggungjawab besar untuk saya dan isteri dalam mencorakkan masa depannya.

"Sekarang adalah masa untuk saya bekerja lebih keras dan melupakan segala peristiwa hitam yang pernah berlaku sebelum ini," katanya.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FASHA SANDHA: "KALAU NAK BERTUNANG 3 TAHUN RASA-RASA OK KE?"

"Encik tunang yang selalu melayan kegilaan tunang dia ni. Saja nak kongsi pengalaman, memandangkan ini kali pertama bertunang.

"Alam pertunangan ni best juga sebenarnya sebab orang kata alam pertunangan ni menguji... Tapi Alhamdulillah setakat ini, baik-baik sahaja.

"Kalau nak bertunang tiga tahun rasa-rasa OK ke? Sebab kawan kami ada yang bertunang 9 tahun!," kata pelakon Fasha Sandha yang mengikat tali pertunangan dengan pelakon Aidil Aziz pada November lalu.

Fasha sendiri memberitahu pengalaman bertunang buat kali pertama disifatkan sebagai membahagiakan walaupun ada mengatakan pada fasa ini pelbagai ujian akan melanda.

Klik untuk gambar besar

Sebulan mengikat tali pertunangan, pasangan ini nampaknya kelihatan begitu bahagia, almaklumlah sedang dalam 'angau' asmara.

Untuk makluman, Fasha atau nama penuhnya Nur Fasha Sandha Hassan, 34, mengikat tali pertunangan dengan Aidil, 31 pada 18 November lalu dalam sebuah majlis tertutup di ibu negara.

Fasha pernah berkahwin dengan usahawan Rizal Ashram Ramli pada 27 April 2012 namun ia berakhir dengan perceraian pada 20 Januari 2016.

Hasil perkahwinan itu, mereka dikurniakan dua cahaya mata iaitu Putra Rayfal, 4 dan Putri Raysha Jemyma, 3 tahun.

www.myartis.com / Sumber & foto: mStar, Astro Gempak & Instagram Fasha Sandha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK PERNAH BERITAHU SUDAH PAKAI TUDUNG SEPENUHNYA" - JAWAB ASHIRA BILA TAMPIL 'FREEHAIR' KETIKA MENYANYI DI PUB

Baru-baru ini, penampilan Ashira Aziz yang kini bekerja sebagai penyanyi di restoran pub setiap hujung minggu itu dilihat tidak lagi mengenakan tudung. Tindakan isteri kepada penyanyi Bad Indigo itu telah menimbulkan pertanyaan dalam kalangan peminat.

Menjawab kekeliruan itu, Ashira atau nama sebenarnya Sharifah Nur Ashira Syed Abdul Aziz, 37, meminta orang ramai tidak menjadikan hal tudung sebagai isu kerana sebelum ini dia tidak pernah mengumumkan sudah berhijab penuh.

"Saya tidak pernah beritahu bahawa sudah memakai tudung sepenuhnya. Sebelum ini apabila tampil bertudung saya hanya mohon doa supaya ia berkekalan. Sekarang memang saya on and off bertudung.

"Dalam aktiviti harian pun, ada ketika saya keluar rumah tidak memakai tudung. Kalau dilihat cara pemakaian tudung saya pun masih belum sempurna lagi. Mungkin disebabkan saya jarang berkongsi gambar atau video aktiviti harian menyebabkan orang ramai keliru," jelasnya yang dipetik sebagai kepada mStar.

Klik untuk gambar besar

Bagaimanapun, bekas peserta program Gegar Vaganza musim ketujuh (GV7) ini menolak dakwaan penampilan tidak bertudung itu adalah demi memenuhi tuntutan kerja sebagai penyanyi di restoran berkenaan.

Dalam hal ini, Ashira berkata soal berhijab adalah pilihan masing-masing dan terpulang kepada orang ramai untuk menilai penampilan tersebut.

"Bukan kerana menyanyi di tempat sebegitu saya perlu membuka tudung. Ada juga masanya saya tampil berhijab semasa membuat persembahan di sana. Soal berhijab ini bagi saya bergantung atas diri sendiri.

"Semestinya saya mahu menjadi seorang yang lebih baik suatu hari nanti, cuma mungkin saya belum sempurna. Kalau saya tampil berhijab dan menyanyi di tempat sebegitu pasti akan ada orang mengata juga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: 8 GAMBAR ISABELLA SAFFIYA - CUCU CHEF WAN

Gambar-gambar Isabella Saffiya, anak kedua Serina Redzuawan dan suaminya Gavin Edward O'luanaigh atau nama Islamnya Salahudin Ghafar. Cucu perempuan Chef Wan ini lahir pada 23 Januari lalu secara normal tanpa sebarang masalah.

Nampaknya, Tristan amat gembira mendapat seorang adik comel untuk menemaninya bermain nanti. Namun yang pastinya teramat rindu kerana masih berjauhan ialah Datuknya sendiri yang kini berada di Thailand atas urusan kerja.

Jom tengok..!

Klik untuk imej besar...


ANGGAP ISU DENGAN KAKAK IPAR SELESAI - ALI PUTEH KINI LEBIH TENANG & MATANG HADAPI CACIAN NETIZEN

"Ko ingat orang lupa apa kau buat karma itu ada. Allah pasti balas apa kau buat. Dengar cerita kakak ipar kau dah keluar Vellfire, dulu kemain tak kasi orang tu pakai."

"Hitaam dengan kakak ipar kau yang kau aniaya tu sampai kereta arwah pun kau ambil takut dia tak mampu bayar, sudahnya rezeki Allah dia dapat beli Vellfire hasil usaha dia."

"Kau tu dah lah hitam, hati pun hitam. Jangan nak bertopengkan syaitan acah-acah macam alim," tulis beberapa pengguna media sosial menerusi muatnaik di laman Instagram Ali Puteh sendiri, dimana ada di antara netizen yang menyifatkan situasi kakak iparnya pelawak itu, Nor Hidayah Mohd Ali itu adalah karma.

Kejayaan balu Allahyarham Abam Bocey ini membeli sebuah kereta mewah jenis Toyota Vellfire hasil duit berniaga sendiri mengundang perhatian netizen. Bukan itu saja, Ali Puteh turut terpalit sekali lagi menerima kecaman netizen secara tidak langsung.

Klik untuk gambar besar

Ali bagaimanapun tidak melatah, sebaliknya tampil menjawab cacian netizen dengan tenang: "Semangat dan terus kuat bila diperkatakan.. terima kasih atas kata kata yang sangat indah ni..," tuturnya.

Hidayah sebelum ini berkongsi beberapa fotonya bersama anak lelaki tunggal, Syed Uthman Hamzah Al-Juffrey berdiri di samping Vellfire yang baru dimilikinya.

"Alhamdulillah syukur berkat kerja keras hasil bisnes jual sabun, daun sukun dan serum," kata Hidayah yang turut menjelaskan dia tidak membeli semula kereta arwah yang sudah dijual kepada pemilik baru.

Sementara itu, Ali yang pernah terpalit dengan pelbagai kontroversi sebelum ini berkata, dia kini lebih matang dan fokus utamanya adalah pada kerjaya seni. Ujar Ali, meskipun menerima kecaman, dia kini lebih tenang selepas mengambil nasihat daripada rakan-rakan.

"Jadi kawan-kawan nasihat saya mereka cakap Ali ingat Allah itu ada sabarlah jangan tidak melulu lagi. Sebab kalau kita terlalu memikirkan benda tu dia akan jadi masalah pada kita, betul apa yang mereka cakap.

"Macam contoh Muzikal Lawak Superstar ini kalau saya memikirkan perkara tu sampai saya boleh hilang fokus untuk program buat apa. Jadi saya ambil langkah untuk enjoy dengan apa yang nak jadi sekarang untuk pertandingan macam ini saya perlu fokus sebab saya tahu ada mulut yang perlu saya suap," jelasnya.

Ditanya mengenai kenyataannya sebelum ini dimana dia bersedia untuk berbaik dengan kakak iparnya, Ali enggan lagi terlalu terbuka bercerita mengenai hal peribadi.

"Yang itu kita panggil cerita dalam kain, saya tak payah publish pun, tak perlu lagi dihebahkan di media. Saya anggap benda tu dah selesai," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ISTERI PERNAH DIEKORI, SEBAB TU..." - RAQIB

"Saya mahu membetulkan dakwaan orang ramai di mana Tasha sebenarnya belum lagi mengenakan niqab sepenuhnya. Tasha memakai niqab atas faktor keselamatan dan privasi.

"Dua tahun lalu, ketika di Melaka, isteri pernah diekori seseorang. Disebabkan itu, saya nasihatkan dia memakai topeng. Daripada situ, isteri bertindak memakai niqab setiap kali keluar sendirian.

"Kalau bertanya mengenai pemakaian niqab selepas berkahwin, perkara itu saya serah kepada dia," kata penyanyi dan penyampai radio, Raqib Majid, 28, yang menjelaskan isterinya, Tasha Manshahar belum berimej begitu sepanjang masa.

Merungkai kekeliruan berhubung pemakaian niqab isteri, Raqib atau nama penuhnya, Fahrur Raqib Abdul Majid berkata Tasha hanya berniqab atas tujuan tertentu.

Ketika insiden diekori di Melaka, Tasha atau nama sebenarnya, Nadia Natasha Mohd Manshahar, 26, masih lagi penyanyi.

Klik untuk gambar besar

Sejak akhir 2016, Tasha yang popular dengan lagu 'Terima Kasih Cinta' ini membuat keputusan berhenti menyanyi.

Sementara itu, Tasha memberitahu, Raqib yang juga qari bekas peserta Akademi Fantasia (AF) itu tidak pernah memaksanya memakai niqab.

"Ketika saya berseorangan, agak susah untuk saya ke sana sini. Saya pakai niqab ikut keadaan. Jika saya rasa selamat atau bersama keluarga, saya tidak memakai niqab," tuturnya yang bertugas sebagai guru di Melaka.

Pasangan ini dinikahkan dengan sekali lafaz di Masjid Jamek Kajang, pada jam 9.50 pagi, pada 8 September lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - ERMA FATIMA DAKI GUNUNG KINABALU

Siapa sangka, untuk menyiapkan drama terbarunya, Erma Fatima sanggup berpenat lelah bersama pelakon dan krewnya mendaki Gunung Kinabalu. Difahamkan, judul drama tersebut ialah Dejavu Di Kinabalu.

Antara pelakon yang kelihatan gigih mendaki dengan penuh semangat ialah Tiz Zaqyah dan Aqasha yang memegang peranan utama. Wahhh... hebat juga mereka ni, tapi bila pula agaknya nak panjat Gunung Everest buat penggambaran?

Klik untuk imej besar...


FATTAH AMIN & SHERRY IBRAHIM KINI KEMBALI SOLO

"Sebenarnya hubungan kami sudah lama renggang. Bagaimanapun kami berpisah secara baik. Hingga kini kami masih berkawan tambahan pula kami berada di bawah pengurusan sama," demikian kata Fattah Amin yang mengesahkan dirinya dan Sherry Ibrahim kini sudah putus cinta selepas dua tahun menyulam cinta.

Menurut Fattah, beliau dan Sherry telah sepakat berpisah selepas tidak mampu menyelamatkan hubungan yang bergelora sejak beberapa bulan kebelakangan ini.

Apabila ditanya mengenai punca perpisahan, Fattah bagaimanapun enggan mendedahkan perkara yang dirasakan terlalu peribadi dengan umum.

Katanya, segala yang berlaku atau punca di sebalik perpisahan biarlah hanya diketahui mereka saja apatah lagi soal jodoh adalah di luar kemampuan manusia.

"Saya anggap sudah bukan jodoh kami untuk melangkah ke fasa seterusnya. Soal kami berpisah terlalu peribadi untuk dikongsi. Kami juga pernah berbincang dan berusaha menyelamatkan hubungan ini.

"Namun kami tiada jodoh dan perlu reda berdepan situasi ini. Siapa pula kita untuk menolak ketentuan Ilahi," jelasnya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Terdahulu, kedua-dua pelakon ini bijak menyembunyikan kisah putus cinta daripada pengetahuan ramai ketika majlis rumah terbuka Aidilfitri anjuran syarikat pengurusan mereka, Myfastyle, baru-baru ini.

Biarpun dilihat bagai ada yang tidak kena selain melayan tetamu seperti biasa, mereka bijak menyembunyikan kedukaan hingga tiada rakan atau media menghidu perkara itu.

Tambahan pula, Sherry juga tiba agak lewat ke majlis yang berlangsung di restoran makanan Jepun di Hotel Sunway Putra itu berikutan terpaksa menghadiri acara lain terlebih dulu.

Sementara itu, Fattah berharap bekas kekasihnya terus maju dalam setiap lapangan diceburi selain menitipkan sokongan di atas pelancaran single baharu Sherry yang bakal diterbitkan tidak lama lagi.

"Bagi saya Sherry seorang wanita yang baik. Saya tidak pernah putus berdoa supaya dia terus sukses dalam perjuangan seni dan kehidupannya," ujarnya dipetik sebagai berkata.

Bagaimanapun usaha menghubungi Sherry tidak berjaya kerana difahamkan pelakon itu sedang bercuti di luar negara.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 BULAN MENANGIS - NORA ARIFFIN SEDIA KEMBALI MENYANYI

Penyanyi Nora Ariffin yang sudah lima bulan kehilangan suaminya, Allahyarham Johan Nawawi, memberitahu dia kini sudah boleh menerima hakikat.

Nora atau nama sebenarnya Wan Norafizah Ariffin, 44, berkata, dia mula sedar bahawa kehidupan perlu diteruskan seperti biasa demi keluarga dan anak-anaknya.

"Lima bulan yang saya lalui memang satu tempoh masa yang sangat sukar kerana setiap hari teringatkan dia (Johan) sehingga ada rakan-rakan yang menegur mata saya sering bengkak kerana menangis.

"Sehingga ada satu masa saya kumpul semua baju-baju persembahan saya untuk diberikan pada orang kerana ia mengingatkan saya kepada arwah.

"Tapi sekarang saya mula sedar dan berfikir jika terus menangis ia tidak akan boleh mengembalikan orang yang sudah meninggal dunia," ujar Nora ketika ditemui pada majlis sidang media program 'Ekspresi Aqsa Solidariti Ummah'.

Klik untuk gambar besar

Ia merupakan persembahan pertama penyanyi lagu 'Desa Tercinta' itu selepas suaminya, Allahyarham Johan Nawawi meninggal dunia pada 24 Mac lalu.

Dalam pada itu, kata Nora yang dia sudah bersedia untuk kembali meneruskan aktiviti nyanyian seperti sebelum ini.

"Memang ada jemputan untuk persembahan pentas, namun saya terpaksa tolak kerana masih tidak bersedia sehingga pihak AlHijrah hubungi saya.

"Saya rasa ini masa yang paling tepat kerana program ini juga bertujuan yang baik iaitu memberi kesedaran orang ramai tentang kesusahan yang dihadapi oleh warga Palestin," katanya.

Sementara itu, ditanya tentang laman Instagram miliknya yang sering berkongsi tentang luahan perasaan dan kesedihan, Nora berkata, ia hanya sekadar berkongsi rasa dengan individu yang mengalami nasib yang sama.

Katanya, dia menjadikan laman sosial itu sebagai satu cara untuk berkomunikasi dengan pengikutnya yang berhadapan dengan kehilangan orang tersayang.

"Dulu memang saya sering berkongsi perasaan sedih tapi sekarang saya lebih berkongsi perkara-perkara yang manis agar memberi inspirasi kepada orang ramai.

"Ada yang bertukar-tukar pendapat tentang apa yang mereka lalui ketika berhadapan dengan sesuatu kehilangan itu," tuturnya.

Selain itu, ditanya tentang kekosongan hatinya untuk menerima lelaki lain, Nora berkata, arwah terlalu istimewa dalam kehidupannya.

"Saya boleh berkawan dengan lelaki lain tapi ia pasti tidak akan sama dengan arwah kerana dia sangat istimewa dalma hidup saya," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIKECAM 'SELF CLAIM INFLUENCER', INI KATA ATHALIA: "SATU KERJAYA... SAYA MENYUMBANG KEPADA KOMUNITI"

Anak kepada Sharifah Zarina, Athalia tampil menjelaskan pengertian influencer yang merujuk kepada dirinya menerusi sepotong video yang tular baru-baru ini, selepas mendapat kritikan dan kecaman hebat netizen.
Jelas Athalia, influencer hanya satu kerjaya dan dia masih individu biasa yang hanya menyumbang semula kepada komuniti menerusi platform media sosial.

"Influencer hanya satu kerjaya, walaupun saya cakap saya influencer ia tidak mengubah apa-apa. Saya masih individu normal, itu yang saya lihat.

"Dan di Malaysia pun ramai influencer hebat. Baik influencer atau artis, kami cuba melakukan kerja kami dan saya tidak claim diri saya antara salah seorang daripada mereka. Jangan tersilap.

Klik untuk gambar besar

"Saya tidaklah menyatakan saya ini seorang influencer, saya hanya menyokong dan menyumbangkan semula kepada komuniti. Ia hanya merujuk kepada kerja yang saya buat dan itu tanggungjawab saya," katanya menerusi sepotong video yang dimuat naik di platform TikTok pada Ahad.

Video terbabit bagaimanapun telah dipadamkan dari platform terbabit. Terdahulu, sepotong videonya yang tersinggung dengan layanan pekerja dan servis di sebuah restoran hipster di ibu kota tular di media sosial.

Katanya dalam video terbabit, dia mewakili dirinya dan keluarga pada masa sama enggan individu lain berdepan nasib sepertinya.

"Saya bersuara bukan sebab saya influencer tetapi kerana saya tak nak orang lain kat luar tu kena juga seperti saya," tuturnya dalam video berkenaan yang turut ditemani ibunya, Sharifah Zarina.

www.myartis.com / Sumber & foto: Astro Gempak & Instagram Athalia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAHAYA MATA - MONA ALLEN TAK RANCANG, TAK SABAR MENANTI

Masih menanti kehadiran cahaya mata selepas 10 bulan mendirikan rumah tangga dengan pelakon Pekin Ibrahim, pelakon Mona Allen memberitahu dia masih bersabar untuk menanti saat tersebut dan hanya berserah kepada rezeki.

"Terus-terang kami memang mahukan cahaya mata bagi menyerikan rumah tangga kami tapi mungkin belum ada rezeki. Saya tidak merancang dan berserah kepada Tuhan bila masanya itu nanti. Ramai juga yang bertanya, namun saya jawab sahaja dengan baik kami belum ada rezeki".

Mengulas mengenai karier seninya selepas berkahwin, Mona akui lebih utamakan keluarga: "Selepas berkahwin saya banyak kurangkan aktiviti lakonan saya demi meluangkan banyak masa dengan suami. Malah jika saya ditakdirkan hamil nanti, sudah tentu saya akan beri tumpuan pada kandungan dan anak kelak. Keluarga adalah keutamaan saya," kata Mona yang mendirikan rumah tangga dengan Pekin pada 1 Disember lalu dalam sebuah majlis tertutup tanpa pengetahuan media.

Klik untuk gambar besar

www.myartis.com / Sumber & foto: Astro Gempak, Instagram Mona Allen & Pekin Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH, IBU SHILA LAMA IKUT JEJAK ANAK PELUK ISLAM

Masihkan anda ingat dengan bekas pelakon dan model Shila Lama atau nama penuhnya Nabila Shila Lama Abdullah? Meskipun sudah meninggalkan dunia hiburan, namun Shila sebenarnya aktif sebagai Pengerusi Koperasi Permodalan Mualaf Berhad.

Terkini, ibunya Wong Lan Eng, 74, pula mengikut jejak langkah Shila memeluk islam pada Majlis Korban Perdana Bersama Mualaf 2016 anjuran Surau Manba'ul Taqwa dan Koperasi Mualaf Berhad di Padang Bola, Jalan Kuari, Kampung Cheras Baru.

"Kalau bukan hari ini, bila lagi saya akan peluk Islam," ujar Wong Lan Eng dipetik sebagai berkata.

Wanita berusia 74 tahun itu sebenarnya bukan hanya ibu kepada Shila, tetapi ibu kepada Muhamad Johan Haiqal Abdullah, 37, dan Kamarudin Abdullah yang sudah lama memeluk Islam. Apa yang menarik, Wong Lan Eng telah dibimbing oleh anak lelakinya sendiri mengucap dua kalimah syahadah di depan kira-kira 3,000 mualaf.

"Walaupun anak-anak saya dan cucu beragama Islam, mereka tetap menghormati saya. Jadi, itulah perkara utama saya memilih Islam," tambah Wong Lan Eng.

Klik gambar untuk size besar

"Hari ini ibu mengucapkan dua khalimah syahadah di depan saya dan kakak, Shila Lama. Buat masa ini, ibu belum mempunyai nama Islam tetapi beliau pernah memaklumkan mahu menggunakan nama Fatimah," kata Johan Haiqal yang juga Pengerusi Majlis Pembangunan Belia dan Masyarakat Malaysia ketika ditemui selepas proses pengIslaman itu.

"Ibu yang dulunya seorang penganut agama Buddha yang tegar kini sudah sah seorang Islam. Saya harap ibu akan mengamalkan ajaran agama baharunya dengan baik," tambahnya yang memeluk Islam sejak 10 tahun lalu.

Sumber: BH & Bernama

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


REZA HASBI TIMANG 'BABY BOY'

"Alhamdulillah saya dah jadi ayah. Isteri selamat melahirkan bayi lelaki dan berat bayi 2.67 kilogram, sekitar jam 11.45 malam," demikian kata pelakon, Reza Hasbi yang menimang cahaya mata pertama pada 13 Ogos lalu.

Isterinya, Rosedarlila selamat melahirkan anak lelaki mereka secara normal di Hospital Pakar Shah Alam.

Semoga kehadiran cahaya mata pertama ini akan memurahkan lagi rezeki dan menambahkan sinar kebahagiaan dalam hidup Reza dan isteri.

Untuk rekod, Reza Hasbi atau nama sebenarnya Mohamad Ridzuan Hasbullah selamat menjadi suami kepada Rosedarlila dengan sekali lafaz pada pertengahan Mac tahun lalu. Dalam majlis akad nikah tersebut, Reza telah menyerahkan mas kahwin sebanyak RM1500 berserta duit hantaran RM10 ribu.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BEN AMIR LANCAR SALURAN YOUTUBE - PEMINAT HADIAHKAN IPHONE 11 PRO MAX

"Nak launch Youtube Channel tapi dapat iPhone pulak. You guys memang awesome! Thank you so much for the love and support, I really appreciate it!

"No words, speechless dari semalam. Don’t forget to subscribe my YouTube Channel for more updates," kata pelakon Ben Amir menerusi satu posting terkini di laman Instagram.

Bintang drama bersiri 'Sweet Dreams' itu meluahkan rasa terkejut dan terharu apabila menerima kejutan istimewa daripada kelab peminatnya.

Baru sahaja melancarkan saluran YouTube sendiri, Ben turut menerima hadiah berupa telefon pintar Iphone model 11 Pro Max daripada para peminat setia.

Klik untuk gambar besar

Malah, pelakon berusia 30 tahun ini juga berjanji untuk mengemas kini saluran YouTube miliknya dengan pelbagai pengisian, termasuk soal perkembangan seninya.

"I will post more about my activities, passions, behind the scenes of upcoming drama/films and many more. Stay tuned!" tulisnya lagi.

Dalam perkembangan lain, Amir kini sedang sibuk menjalani pengambaran drama bersiri, 'Sang Pewaris' bersama rakan pelakon Amyra Rosli.

www.myartis.com / Sumber & foto: Media Hiburan & Instagram Ben Amir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAWATAN IVF - IZZUE ISLAM & ISTERI TERPAKSA HENTIKAN DEK JADUAL KERJA PADAT

"Awal-awal dulu sedih... kita usaha tapi belum ada rezeki. Untuk rawatan (IVF), kami sudah berjumpa dengan doktor dan keputusan semuanya baik sahaja cuma doktor pesan kena ada masa untuk rehat sebab kalau kerja berterusan mungkin akan ganggu proses rawatan itu. Jadual saya agak padat pada tahun ini dan untuk tahun depan pun ada yang sudah susun jadi saya dan isteri rancang nak kosongkan jadual sekurang-kurangnya sembilan bulan.

"Saya memang nak sambung kembali rawatan cuma komitmen kerja sangat tinggi saat ini, kalau sempat hujung tahun ini kami akan cuba lagi sekali," itulah kata pelakon dan penyanyi Izzue Islam yang memaklumkan dia dan isterinya, Awin Nurin terpaksa menghentikan rawatan persenyawaan in-vitro (IVF) untuk mendapatkan cahaya mata berikutan kesibukan kerja serta jadual kerja yang padat.

Hampir sembilan tahun mendirikan rumah tangga, sudah pasti Izzue serta isterinya tidak berhenti berdoa agar dikurniakan cahaya mata. Dalam pada itu, Izzue yang mendirikan rumah tangga dengan Awin pada 2 Jun 2013 itu memberitahu dia akan kembali menyambung rawatan pada hujung tahun ini jika diberikan kesempatan waktu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KILAUAN EMAS OTAI - WAK MUSTAR JUARA ANTARA JUARA

Meskipun selalu lupa lirik, namun aura Wak Mustar dengan suaranya yang mirip A.Ramlie telah melayakkan Juara Kilauan Emas musim ke-5 itu muncul juara sekali lagi dalam peringkat akhir Kilauan Emas Otai semalam.

Lebih menarik, Wak mustar telah mengalahkan ramai juara Kilauan Emas sebelum ini seperti Fuad, Idris, Silah (separuh akhir) dan ramai lagi.

Mustar atau nama sebenarnya  Mustaffa Rasyid Abd Jabar, 47, dari Kuala Langat, Selangor, membawa pulang hadiah utama wang tunai berjumlah RM150,000 beserta trofi sumbangan Astro.

Acara tersebut telah berlangsung di Pusat Konvensyen CIDB, Jalan Cheras, dan disiarkan secara langsung oleh AStro Prima dan Astro Maya HD.

Sementara naib juara pula jatuh kepada bekas juara Kilauan Emas 2 iaitu Ahmad Fuad Zaharullail, 48, (Fuad) yang mendapat hadiah wang tunai berjumlah RM50,000 serta trofi.

Tempat ketiga diduduki oleh Idris Mohd Shabidin, 54, (Idris) yang melayakkannya menerima hadiah wang tunai berjumlah RM30,000 berserta trofi.

Mohammad Nasiruddin Mohd Hashim, 45, (Nas) iaitu bekas pemenang tempat kelima Kilauan Emas 4, mendapat tempat terakhir dan menerima hadiah wang tunai berjumlah RM10,000 dan trofi.

Dalam pada itu, peserta yang tersingkir pada konsert separuh akhir, Silah atau nama sebenarnya Silahudin Ali, 55, telah dipilih sebagai penerima hadiah Anugerah Khas Juri. Dia menerima hadiah wang tunai berjumlah RM10,000.

Markah peserta pada malam itu diadili oleh juri profesional yang diketuai Datuk Ramli MS dan Erra Fazira selain juri jemputan Datuk Suhaimi Mohd Zain atau Pak Ngah dan Fauziah Ahmad Daud. Juri profesional mewakili 50 peratus pemarkahan dan 50 peratus daripada undian SMS.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AFIEQ SHAZWAN SELAMAT DIBEDAH, BUANG KETUMBUHAN

Penyanyi Afieq Syazwan meluahkan rasa syukur apabila selamat menjalani pembedahan kecil membuang ketumbuhan di bahagian belakang punggung sebelah kiri.

Afieq, 21, berkata keadaannya stabil dan perlu berehat beberapa minggu atas nasihat doktor sebelum kembali bekerja seperti biasa.

"Saya menjalani pembedahan itu pada jam 8.30 pagi hari ini dan mengambil masa setengah jam. Saya dibius separuh badan sepanjang pembedahan itu.

"Keadaan saya sudah stabil dan dottor menasihatkan supaya mendapatkan rehat yang cukup selama dua minggu sehingga pulih luka pembedahan.

Klik untuk gambar besar

"Terima kasih atas doa dan keprihatinan semua. Saya amat menghargai semua sokongan yang diberikan," katanya.

Terdahulu penyanyi itu mengumumkan di Instagramnya dia dimasukkan ke hospital kelmarin untuk menjalani rawatan selama beberapa hari.

Afieq turut meminta semua mendoakan kesihatannya kembali baik selepas memuatnaik fotonya baru selesai menjalani pembedahan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMBUT JINGGA ANAK DIKRITIK, INI KATA AZHAR: "IT'S PART OF GROWING UP... MEREKA TAK BODOH, TAHU API NERAKA"

"Dia dah 18 tahun... masih explore banyak benda dalam hidup ni. Hidup dalam keluarga moden ni, saya sebagai bapa perlu menyesuaikan diri dengan perkara begini walaupun ada suara yang tidak menenangkan... it's part of growing up. Ada juga orang yang menegur dan menyentuh tentang agama... ada yang cakap saya patut buat sesuatu untuk menghalangnya.

"Saya hargai semua komen yang berlandaskan agama. Tak apa, nak membebel pun tak apa, ia sangat dialu-alukan," kata pelakon Azhar Sulaiman ketika mengulas kritikan netizen mengenai penampilan salah satu anak kembarnya, Kasih Iris Leona yang menukar warna rambut kepada jingga.

Terkejut dengan gaya rambut baharu anak perempuannya itu, Azhar akui dia masih berusaha menjadi pemimpin yang baik untuk keluarganya. Akui sedar dengan rasa kurang senang dalam kalangan netizen, Azhar, 49, berkata anaknya juga masih belajar banyak perkara terutama dalam usia yang sedang meningkat dewasa.

Tambah Azhar, dia tidak akan mempertahankan tindakan yang dibuat oleh anak gadisnya itu. Pelakon 'Abang 92' ini juga berkata sebagai ketua keluarga dia akan membimbing isteri dan anak-anaknya ke arah yang lebih baik dan mendekatkan diri dengan Islam.

Klik untuk gambar besar

"Saya takkan bersikap defensif atau tegakkan benang yang basah. Yang salah tu salah, kita tahan la... sebagai seorang ayah saya terima. Saya juga akan cuba untuk memimpin keluarga ke arah yang lebih baik dan kembali mendekatkan diri dengan Islam," ujarnya.

Menurut pemenang tempat ketiga Hero Remaja 1990/91 ini lagi, anak-anaknya faham mengenai hukum hakam agama dan berharap mereka sedar kesan daripada setiap tindakan yang dilakukan. Di samping itu, Azhar berharap masih belum terlambat untuk dia dan isterinya, Chempaka Emalin Pahamin untuk membimbing anak-anak mereka.

"Saya harap semakin mereka membesar menjadi orang dewasa mereka akan faham kesan yang mereka akan dapat daripada setiap tindakan mereka. Mereka tak bodoh. Mereka tahu api neraka tu panas macam mana. Saya dan Chempaka sentiasa menasihati mereka dan pada masa sama kami harap ia masih tidak terlambat untuk membimbing anak-anak kami," jelasnya.

Untuk makluman, Azhar dan Chempaka dikurniakan sepasang anak kembar iaitu Leona dan Andika Rees Pahamin, 18, serta Kasih Leia Ixora yang berusia 21 tahun.

www.myartis.com / Sumber & foto: mStar, Instagram Azhar Sulaiman & Kasih Iris Leona

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIDAK PERNAH BERNIAT UNTUK MENUJUK SEPERTI ITU, SAYA INGIN BERI KESEDARAN..." - HANA AZRAA

"Saya ada baca komen yang menganggap perkongsian saya itu seperti mahu menunjukkan perceraian itu perkara biasa asalkan anak terjaga. Tidak pernah berniat untuk menunjuk seperti itu. Perceraian bukan benda biasa. Saya ingin memberi kesedaran kepada pasangan yang sudah berpisah dan ada anak bersama.

"Saya dan bekas suami sama seperti pasangan lain yang bercerai. Kami lalui juga fasa perasaan benci dan dendam itu selama tiga bulan. Tapi bila fikir semula, kami tak boleh pentingkan diri. Kami perlu jaga hubungan demi anak. Tambahan pula anak kami perempuan," kata usahawan Hana Azraa.

Sebelum ini, Hana ada berkongsi video di aplikasi TikTok yang memperlihatkan hubungan baik dengan bekas suami pertamanya iaitu Muhammad Azrin datang mengambil anak mereka. Bagaimanapun, perkongsiannya itu menimbulkan rasa kurang netizen.

Perkongsian itu menjadi tular dan rata-rata netizen memuji Hana dan bekas suami yang masih menjalinkan hubungan baik biarpun sudah berpisah. Bagaimanapun, video berkenaan juga turut menimbulkan rasa kurang netizen.

Klik untuk gambar besar

Enggan berdiam diri, Hana mengakui mereka juga pernah melalui fasa perpisahan seperti pasangan lain yang bercerai. Hana yang juga bekas isteri kepada Pencetus Ummah (PU) Abu Sufyan bagaimanapun berkata, perkongsian itu bukan ingin menormalisasikan perceraian seperti yang didakwa segelintir netizen.

Menurut Hana, dia ingin memberikan kesedaran kepada pasangan bercerai agar tidak mementingkan diri dan sentiasa mengutamakan anak biarpun sudah tidak bersama.

Untuk makluman, Hana berpisah dengan bekas suami pertama pada 2016 selepas setahun berkahwin dan dikurniakan seorang anak perempuan bernama Afifah Aisyah yang kini berusia lima tahun.

Hana kemudian berkahwin dengan PU Abu pada Mei 2019 dan dikurniakan seorang cahaya mata lelaki bernama Muhammad Uwais Al-Mateen yang berusia dua tahun.

Dalam pada itu, Hana atau nama sebenarnya Nurhanna Azra Mohd Zakir ini yang juga seorang usahawan kosmetik meluahkan rasa syukur apabila perkongsian itu mendapat maklum balas positif.

"Alhamdulillah, ramai netizen yang melihat secara positif. Malah, saya juga banyak terima pertanyaan bagaimana saya boleh berhubung baik dengan bekas suami. Saya harap selepas ini, dapat lagi memberi inspirasi kepada orang di luar sana. Itu sahaja matlamat sekarang. Nak kongsi benda dan sesuatu yang baik," ujarnya.

Sementara itu, ditanya mengenai rumah tangganya dengan PU Abu, Hana mengesahkan mereka tidak lagi memegang status suami isteri: "Soal rumah tangga saya dengan PU Abu, kalau boleh saya tak nak mengulas lebih lanjut sebab masih dalam proses mahkamah. Apa yang boleh saya kongsikan, kami bukan lagi suami isteri," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA EX SUFIAN HADIR DALAM MAJLIS KAHWIN ELFIRA LOY

"Allah tahu yang terbaik dan dia menemukan kita akhirnya. Tahniah atas hari bahagia ini. Semoga kasih sayang yang dikongsi hari ini semakin kukuh hingga ke tua.

"Secara jujurnya saya begitu gembira untuk kamu dan Faris dipertemukan untuk satu sama lain. Terima kasih juga kerana membenarkan saya dan rakan-rakan berkongsi majlis penuh magis ini.

"Semoga Allah merahmati perkahwinan ini dan saya harapkan yang terbaik untuk memulakan penyatuan ini," tulis bekas kekasih penyanyi Sufian Suhaimi yang dikenali sebagai Izyan menerusi laman Instagramnya.

Dalam gambar yang dmuatnaik, Izyan dilihat hadir pada majlis resepsi pelakon Elfira Loy dan suaminya dan turut mengucapkan tahniah serta mendoakan kebahagiaan rumah tangga pasangan tersebut.

Klik untuk gambar besar

Selian itu, Izyan turut meluahkan rasa gembira kerana bekas tunang Sufian juga itu dipertemukan dengan Faris.

Biarpun Elfira sudah selamat mendirikan rumah tangga dengan pilihan hatinya, nama Sufian tetap menjadi bualan ramai dan masih ada segelintir netizen yang masih mengaitkan dirinya dengan bekas tunangnya itu.

Namun kali ini, Izyan pula yang menjadi perhatian ramai apabila hadir di majlis persandingan Elfira pada Sabtu lalu.

Dalam pada itu, Elfira juga turut dilihat memuatnaik gambar bersama Izyan dan mengucapkan terima kasih di atas segalanya kerana selama ini banyak membantu dia dan ibunya.

"Siapa tahu kita kenal cara lain tapi hikmah perkenalan itu ke arah lain. Terima kasih kerana datang ke majlis perkahwinan saya. Semoga dipercepatkan jodoh juga Izyan," tulis Elfira.

Terdahulu, Sufian dikhabarkan bercinta dengan seorang gadis bernama Izyan sebelum didakwa meninggalkannya demi Elfira.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIARAH KELUARGA ARWAH ZULFARHAN - USTAZ EBIT LEW RASA SEBAK, HADIAHKAN TIKET PAKEJ UMRAH

"Sebak sayu rasa ziarah mak ayah Arwah Zulfarhan UPNM. Selepas Subuh tadi saya terus ke Skudai Johor. Hari ini hari lahir arwah. 29 Nov," itulah tulis pendakwah terkenal, Ustaz Ebit Lew yang terkesan dengan kisah bekas pelajar Universiti Pertahanan Nasional Malaysia (UPNM), Allahyarham Zulfarhan Osman.

Berita mengenai Allahyarham Zulfarhan ternyata turut memberi kesan kepada rakyat Malaysia apatah lagi terdapat 90 tekapan seterika wap pada tubuh arwah.

Dek kerana iti, Ebit Lew meluangkan masa menziarahi pusara bekas pelajar Universiti Pertahanan Nasional Malaysia (UPNM), Allahyarham Zulfarhan Osman Zulkarnain dan ibu bapa arwah di Skudai, Johor. Lebih sayu, kunjungan Ebit Lew itu jatuh pada tarikh hari lahir Allahyarham Zulfarhan.

Menurut Ebit, sepanjang mereka berbual kedua ibu bapa arwah tidak henti mengalirkan air mata terkenangkan anak sulung mereka itu apatah lagi yang pergi dengan keadaan mengyayat hati.

Menerusi kunjungan tersebut, Ebit turut memberikan tiket dan pakej umrah buat ibu bapa arwah Zulfarhan sebagai hadiah sempena hari lahir arwah yang berniat untuk menghantar kedua ibu bapanya itu ke Mekah.

"Saya niat hadiahkan tiket dan pakej umrah buat mak ayahnya disember ini. Syukur mereka gembira menerimanya. Segala puji bagi Allah. Menangis gembira terutama hari lahir arwah Farhan. Terasa macam anaknya sentiasa ada dekat.

"Berat ujian mereka kehilangan anak tersayang. Arwah Zulfarhan rupanya sekolah menengah teknik johor bahru. Sekolah saya dulu. Maknanya junior saya dulu. Beliau anak yang baik. Anak sulung bercita-cita nak bawa keluarga pergi haji umra," katanya lagi.

Terdahulu, Mahkamah Tinggi Kuala Lumpur menjatuhkan hukuman penjara 18 tahun ke atas enam penuntut UPNM yang didapati bersalah menyebabkan kematian tanpa niat.

Manakala 12 lagi tertuduh yang disabitkan kesalahan mengikut Seksyen 330 Kanun Keseksaan kerana mencederakan Allahyarham Zulfarhan dikenakan hukuman penjara tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BUDAK KECIK' & 'MENGIDAM', NETIZEN SPEKULASI MEMEY HAMIL - NORMAN NAFI

Pelakon Norman Hakim baru-baru ini telah memuatnaik satu posting di laman Instagram yang memberitahu isterinya, Memey Suhaiza sedang mengidam makanan Jepun: "Budak kecik ni mengidam pulak nak makan makanan Jepun. Wifey @memeysuhaiza tak nak tapau, dia nak makan kat luar juga, nak 'tukar angin' katanya," tulisnya.

Perkongsian status itu kemudian mengundang pelbagai respons dalam kalangan netizen yang menyangkakan pasangan itu bakal menerima kehadiran cahaya mata baharu: "Wah, nak ada baby lagi ke? - "Wah Mikayla nak dapat adik ke?," kata sebahagian netizen di ruangan komen.

Norman bagaimanapun tampil menafikan dakwaan isterinya kini sedang berbadan dua ekoran posting yang dimuatnaik itu Menurut Norman, status 'mengidam' tersebut tidak ada kaitan dengan perkhabaran baharu mengenai zuriat mereka.

Klik untuk gambar besar

"Hahaha, tak adalah, mana ada mengandung. Cuma craving (teringin) sangat je nak makan teppanyaki," katanya menerusi kiriman WhatsApp ketika dihubungi. Menurut Norman lagi, 'budak kecik' yang dimaksudkan dalam tulisan kapsyennya juga tidak membawa apa-apa maksud tersirat: "Buat masa sekarang tak ada lagi (bayi)," katanya.

Pasangan itu mempunyai tiga cahaya mata, Muhammad Darwisz Hakim, 7, Muhammad Dikhriz Hakim, 5 dan Mikayla Delisha Hakim, 2. Menerusi perkahwinan pertama dengan aktres Abby Abadi, Norman mempunyai tiga anak juga, Mohamed Danish Hakim, 17, Marissa Dania Hakim, 15, dan Maria Danisha Hakim, 12.

www.myartis.com / Sumber & foto: Astro Gempak & Instagram Norman Hakim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISINDIR & DIANGGAP TUMPANG POPULARITI AYDA JEBAT - NABIL MAHIR TAK TERKESAN

"Warganet berhak membuat apa sahaja andaian, namun saya cuba untuk tidak terlalu memikirkan pandangan orang luar. Komen yang dilemparkan mereka pula saya anggap sebagai pembakar semangat untuk menjadi lebih baik. Dalam soal hidup dan masa depan, kita hanya mampu merancang, namun Allah yang menentukan segala-galanya.

"Saya cuma berharap, semua pihak mendoakan yang terbaik buat saya dan Ayda," ujar pengacara Nabil Mahir yang mengakui pada usia 31 tahun, dia lebih matang dalam menangani pandangan dan andaian umum, terutama berkaitan kehidupan peribadinya.

Nabil berkata, dia tidak terkesan biarpun ada pihak menyindir dan menganggap dirinya cuba menumpang populariti penyanyi dan pelakon, Ayda Jebat, apabila membuat pengakuan mereka sedang menjalin cinta. Menyentuh hubungannya dengan penyanyi lagu 'Temberang' itu, Nabil berkata, biarpun selesa mendekati gadis berusia 27 tahun itu, dia tidak mahu terburu-buru memikirkan soal jodoh.

Klik untuk gambar besar

Bekas pengacara Hlive itu bagaimanapun, bersyukur hubungan mereka mendapat restu keluarga, malah lega kerana tiada apa lagi perlu dirahsiakan selepas membuat pengakuan dia dan Ayda sedang bercinta: "Kami sudah lama kenal, cuma mula rapat sejak beberapa bulan lalu.

"Apa yang pasti, keluarga saya dan Ayda menerima hubungan kami dengan baik. Tipu jika kami tidak pernah berbincang untuk membawa hubungan ini ke fasa lebih serius, tetapi kami tidak mahu terburu-buru. Doakan semuanya dipermudahkan dan dipercepatkan," katanya.

Nabil berkata, ketika ini, dia sibuk menguruskan perniagaan keluarga, namun masih menerima tawaran mengacara apabila ada masa terluang: "Saya belum dapat berkongsi butir mengenai perniagaan yang sedang dikendalikan kerana ia masih baharu. Apa yang boleh saya katakan, ia berkaitan perniagaan digital. Saya masih menerima tawaran sebagai pengacara, namun tidak lagi aktif seperti dahulu".

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERINGATAN ALLAH PADA ASYRAF KHALID

"Baru-baru ni, saya dilanda musibah, kereta kesayangan saya dilanggar lori dan lori tersebut lari tanpa sempat ambil nombor plat. Bila saya diuji, benda pertama dalam fikiran saya, ujian ni datang dari Allah dan mungkin saya kurang ingat pada Allah atau mungkin saya tak jaga waktu solat saya.

"Bila kita ambil ujian Allah ini sebagai satu peringatan, kita akan kembali ke jalan yang lurus dan bila kita di jalan yang lurus, Insya-Allah akan reda dengan perbuatan kita dari situlah datangnya rezeki yang lebih besar," demikian kata Asyraf Khalid apabila kereta kesayangannya itu dilanggar lori baru-baru ini.

Anak tirirnya kepada penyanyi Datuk Seri Siti Nurhaliza Tarudin ini menganggap musibah yang dialami ini adalah peringatan daripada Allah padanya.

Dalam pada itu, suami kepada Tya Ariffin itu berkata, kejadian buruk yang berlaku itu tidak boleh dianggap sebagai nasib malang. Tambahnya, setiap musibah yang berlaku seharusnya menjadi peringatan untuk kembali kejalanNya.

Klik untuk gambar besar

"Kepada yang melihat masalah itu sebagai satu 'bad luck' mereka akan terus lagi dapat 'bad luck' kerana mereka tidak ambil musibah tersebut sebagai peringatan dari Allah dan terus lupa pada Allah serta perintah-Nya.

"Ustaz saya selalu mengingatkan kami, kalau kita punyai masalah dengan sesiapa pun, itu adalah ujian dari Allah. Pulihkan hubungan dengan Allah dan hubungan kita sesama manusia akan jaga oleh Allah," katanya.

Bagaimanapun, bapa kepada Arif Jiwa Asyraf itu berkata dia bukan seorang ustaz dan hanya berkongsi pendapat peribadinya sahaja.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENYANYI 'AYAM DEN LEPEH' KEMBALI KE RAHMATULLAH

Pada jam 3.48 pagi, hari ini, penyanyi legenda Minang, Elly Kasim Ali Umar, 77, telah menghembuskan nafas terakhir akibat penyakit radang usus di RS Metropolitan Medical Centre, Kuningan, Jakarta Selatan, Indonesia.

Berita pemergian penyanyi yang dikenali menerusi lagu 'Ayam Den Lapeh' itu disahkan oleh anak saudaranya, Arfi Bambani kepada portal Suara.com. Bagaimanapun, Arfi menafikan pemergian penyanyi legenda lagu Minang akibat COVID-19.

"Arwah sudah dirawat di rumah sakit. Memang arwah mempunyai sakit kronik, bukannya COVID-19. Penyakit radang usus semakin kronik hingga sampai merebak ke bahagian organ lain," jelas Arfi.

Bagi Arfi, arwah Elly menjadi kebanggaan bukan hanya keluarga, tetapi daerah asalnya: "Arwah kerap membawakan lagu-lagu Minang. Sebut sahaja lagu popular seperti Ayam Den Lapeh, Mudiak Arau, Badindin dan banyak lagi.

"Arwah dan ibu saya adik beradik berasal dari Tiku, Sumatera Barat. Arwah menjadi kebanggaan orang kampung. Setiap kali ada majlis pernikahan, lagu dendangan pasti berkumandang di pesta kampung," ujarnya.

Memetik portal Kompas, berita pemergian penyanyi veteran itu disahkan organisasi perantau Minang dipanggil Minang Diaspora Network Global (MDNG).

"Atas nama Keluarga Besar Minang Diaspora Network Global, turut berduka atas pemergian Allahyarham Elly Kassim ke rahmatullah. Arwah seorang lagenda dan menjadi kebanggaan masyarakat minang sedunia.

Klik untuk gambar besar

"Semoga diampuni dosa, diterima amal ibadah, diberi tempat yang mulia di sisi-Nya. Semoga keluarga diberi kesabaran, ketabahan dan keikhlasan berdepan berita ini," kata kenyataan MDNG.

Jenazah Allahyarham Elly ditempatkan di rumah mayat di kawasan Kayu Putih, Pulo Gadung, Jakarta Timur, dan disemadikan di Al Azhar Memorial Garden, Karawang.

Selain teman artis, berita pemergian arwah turut dikongsi ahli politik, Fadli Zon menerusi ciapan menerusi laman Twitter. Fadli turut berkongsi gambar kenangan bersama arwah yang dirakamkan pada November 2019.

"Turut berduka cita sedalam-dalamnya atas wafat penyanyi legenda Minang, Elly Kasim. Semoga diberi tempat terbaik di sisi Allah SWT," tulis Fadli.

Rakan selebriti tanah air seperti Nikita Willy dan Rizky Billar turut memberikan ucapan takziah terhadap Allahyarhamah menerusi laman sosial.

Allahyaham Elly memulakan kerjaya sejak 1960 dengan membawakan lagu-lagu daerah kelahirannya. Sepanjang bergelar penyanyi, arwah Elly pernah menghasilkan hampir 100 album. Suaminya yang juga seorang seniman berdarah Minang, Nasif Bazir meninggal dunia pada 2020.

Selain aktif sebagai penyanyi, arwah Elly juga bergelar perancang perkahwinan khusus adat dan budaya Minang di bawah syarikatnya, Elly Kasim Collection.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU MAHU BANTU BAYAR 'MENYEPI' - BOB LOKMAN AKUI TERPAKSA BERHENTI TERIMA RAWATAN DI IJN, MESKIPUN BELUM PULIH

"Selama tiga hari di IJN, bil rawatan saya mencecah lebih RM5,000 dan individu yang berjanji untuk tanggung kos rawatan itu tidak dapat dihubungi dan saya akhirnya buat keputusan keluar hospital serta balik ke Kelantan pada 24 April lalu," ujar pelakon dan penulis lirik, Bob Lokman, 58.

Jelas Bob, dia hanya dapat menjalani rawatan selama tiga hari di Institut Jantung Negara (IJN), di sini, baru-baru ini, biarpun keadaan kesihatannya belum pulih. Ini kerana, kata Bob, kekangan kewangan dialami membuatkan dia terpaksa mengetepikan urusan rawatan di IJN.

Bob atau nama sebenarnya, Mohd Hakim Lokman yang kini berada di rumahnya di Kelantan ketika dihubungi berkata, dia tidak mampu mendapatkan rawatan berterusan di IJN kerana kosnya agak mahal.

Menurutnya, sebelum itu ada individu sanggup menanggung bayaran untuk rawatan di IJN, namun selepas dia dimasukkan ke IJN, individu terbabit menyepi.

Namun begitu, penulis lirik lagu 'Isabella' dan pencipta lagu 'Taman Rashidah Utama' ini berterima kasih kepada Muslim Care Malaysia (MCM) kerana membantunya melunaskan sebahagian bayaran di IJN itu.

Sebelum itu, Bob dimasukkan ke Unit Rawatan Rapi (ICU) Pusat Rawatan Sultan Ahmad Shah, Universiti Islam Antarabangsa Malaysia (Sasmec@IIUM) di Kuantan, Pahang pada 8 April lalu kerana mengalami masalah cepat penat sejak Mac lalu.

"Saya juga berhadapan masalah buah pinggang rosak tahap empat yang menyebabkan air tidak boleh diproses keluar hingga perut menjadi buncit dan berat badan naik mendadak sehingga 132 kilogram.

"Namun, Alhamdulillah sepanjang dua minggu menerima rawatan di Kuantan itu, saya dapat mengeluarkan sebanyak lapan liter air dalam badan sebelum saya buat keputusan pindah ke IJN untuk rawatan lanjut," tuturnya.

Tambahnya lagi, ketika dirawat di IJN, mereka dapat mengeluarkan lima liter air lagi dalam badannya dan keseluruhan 13 liter sudah dapat dikeluarkan walaupun doktor kata sebaik-baiknya 20 liter air patut dikeluarkan.

Bercerita mengenai keadaannya yang kini berada di rumah, Bob berkata, dia hanya terbaring kerana perlu banyak berehat. Katanya, keadaan jantung bateri yang digunakan juga semakin lemah dan tinggal 10 peratus saja.

"Keadaan jantung saya yang sihat dan normal perlu 60 peratus, tapi sekarang sudah semakin lemah. Saya pun kini menantikan penghantaran mesin oksigen yang baru hasil sumbangan daripada pihak tertentu yang membelinya untuk bantuan pernafasan dan jantung saya semasa tidur. Ini kerana, mesin oksigen saya sudah lama," katanya.

Meskipun begitu, ujar Bob, dia bersyukur kerana masih boleh bertahan untuk berpuasa Ramadan tahun ini. Katanya, dia juga dijadualkan harus ke IJN untuk pemeriksaan lanjut pada Mei ini untuk mengetahui keadaan kesihatannya yang sebenar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANIFF: "SORRY, ISTERI SAYA MEROYAN" - ELVINA: "BUKAN FITNAH ATAU MEROYAN"

Baru-baru ini, kecoh apabila pelakon Datin Elvina Mohamad memuatnaik foto wanita terbabit di laman InstaStories dan mendakwa rumah tangganya kini sedang diganggu wanita lain.

Wanita yang didakwa menjadi individu ketiga dalam rumah tangga pelakon drama bersiri 'Isteri Untuk Diiktiraf' itu dan suami, Datuk Haniff Borhan, Fify Razak akan mengambil tindakan undang-undang.

Kata Fify, pihaknya telah berunding dengan peguam dan tindakan undang-undang akan diambil kerana menjatuhkan air mukanya.

"Setelah berunding dengan pihak peguam, saya akan buat laporan polis dan bawa kes ke mahkamah atas kes defamation, menjatuhkan air muka, fitnah tanpa usul. Saya akan pastikan hak saya sebagai seorang wanita teraniaya dan tidak akan mengambil ringan kes ini.

"Saya serahkan kepada pihak berkuasa dan Allah kerana demi-Nya, saya tidak melakukan apa-apa salah, jauh sekali merosakkan hubungan perkahwinan," tulisnya menerusi ruangan Instastories.

Klik untuk gambar besar

Jelas Fify, dia enggan terpalit dengan kontroversi murahan membabitkan dunia hiburan hingga mencalarkan imejnya.

"Saya tidak mahu terpalit dengan publisiti murahan seorang artis dan netizen menghukum saya kerana status dan darjat tanpa soal selidik.

"Saya harap dengan pencerahan ini, Elvina dapat membuat susulan dengan pihak media kerana saya ada segala bukti perbualan dan saya percaya, berani kerana benar, bukan untuk naikkan publisiti murahan ataupun menggunakan alasan meroyan," tambahnya.

Dalam siri entri sama, wanita tersebut mendedahkan telah menghubungi suami Elvina, Haniff untuk mendapatkan penjelasan lanjut berhubung dakwaan itu.

"Saya telah menghubungi Haniff Borhan melalui kawan saya dan bertanya tentang isu ini. Yang hanya mampu dia reply adalah 'sorry, isteri saya meroyan'.

"Saya tidak boleh menerima alasan itu kerana air muka saya dan keluarga tercemar kerana tuduhan liar ini. Saya juga telah cuba menghubungi Elvina melalui DM namun dia terus menuduh dan fitnah saya walaupun saya cuba berunding cara baik," katanya.

Menerangkan lebih lanjut hubungannya dengan Haniff, jelas Fify lagi mereka pernah berjumpa hanya dua kali sebagai batas pelanggan dan agen.

Fify merupakan seorang pekerja di salah satu syarikat minyak dan gas di Kuala Lumpur dan merupakan seorang agen insurans. Dalam kemas kini terbaharu, Fify turut memuatnaik bukti perbualannya dengan Haniff.

Malah, sempat menasihati Haniff agar berurusan dengan agen lelaki sahaja pada masa akan datang bagi mengelakkan perkara sama berulang.

Dalam pada itu, Elvina tampil mengatakan dia tidak menyalahkan sebelah pihak ekoran kemelut yang melanda rumah tangganya dan seorang wanita. Jelas Elvina, alasan kerjaya sebagai agen insurans sekadar permulaan untuk 'menggatal' dengan suaminya.

"It's not fitnah or meroyan. Insurance just to start a conversation je and the rest is menggatal right. Saya tak salahkan sebelah pihak, bertepuk sebelah tangan takkan berbunyi tapi pihak sana tak perlu nak deny and act like you tak bersalah langsung.

"Talk about insurance perlu ada 'love love' ya?" tulis Elvina yang bernikah dengan Haniff pada 18 Mac lalu dan dikurniakan cahaya mata lelaki, Karl Mateen pada 1 Disember lalu, menerusi InstaStories pagi tadi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT DIDAKWA KANTOI - DI AIRPORT BERJUBAH, DI MEKAH BERTELEKONG

Gara-gara Nur Sajat berangkat mengerjakan ibadah umrah bersama keluarga dan rakan-rakannya, ramai yang tertanya bagaimana Sajat boleh lepas ke Tanah Suci sebagai jemaah wanita?

Tanya mereka, bukankah kad pengenalan Sajat sebelum ini yang tular memperlihatkan yang dia bukan wanita tetapi lelaki?

Terkini, tular pula satu perkongsian gambar oleh netizen mendakwa Sajat ke Mekah memakai jubah lelaki tetapi apabila sampai di Tanah Suci dia terus menukar pakaian tampil sebagai wanita.

Tambah netizen itu, Sajat bersama dua lagi rakannya ketika di lapangan terbang memakai jubah lelaki dan tidak memakai tudung sedangkan sebagai wanita wajib memakai tudung.

Klik untuk gambar besar

Terdahulu, Sajat bersama keluarga dan rakannya yang menunaikan umrah merasa terharu kerana akhirnya dapat menjejakkan kaki di Madinah dan Makkah.

"Walaupun di tanah air, saya selalu dikutuk, dihina, dicaci malah berbagai lagi tohmahan diberikan, saya pilih untuk berdiam diri. Saya musafirkan diri ini dan menganggap apa yang berlaku itu memang sudah tertulis buat insan bernama Nur Sajat.

"Kenapa saya selalu dikatakan dilaknat dan syurga itu bukan milik saya? kalau begini kejadian saya dimuka bumi ini, kenapa Allah jadikan saya dan kenapa tidak orang lain? Tiada siapa yang hendak dilahirkan serba kekurangan," demikian kongsinya.

Untuk info, hingga kini status jantina Sajat masih lagi menjadi tanda tanya walaupun telah melibatkan pihak Jabatan Kemajuan Islam Malaysia (JAKIM).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MENANGIS BACA BERITA MALAYSIA" - USTAZ EBIT LEW HULUR BANTUAN SETIBA DI TANAH AIR

"Pohon doakan ye. Bantuan barang dapur buat seluruh Malaysia. Sedih sayu berat ujian kita semua di Malaysia. Menangis baca berita-berita di Malaysia orang bunuh diri. Sesiapa yang benar-benar perlukan bantuan barang dapur di seluruh Malaysia boleh hubungi nombor ini.

"Bantuan diberikan tanpa mengira bangsa atau agama. Kita semua sebuah keluarga. Team Kasih Umat di Seluruh Malaysia akan membantu. Esok mereka hantar setakat yang mampu," demikianlah tulis pendakwah terkenal Ustaz Ebit Lew yang baru sahaja pulang ke tanah air selepas beberapa minggu ke Gaza untuk melakukan misi kemanusiaan disana.

Difahamkan, Ustaz Ebit tiba di Malaysia kelmarin dan terus ke lokasi kuarantin yang disarankan oleh Kementerian Kesihatan Malaysia (KKM). Bagaimanapun, tidak sampai 24 jam tiba di Malaysia, Ustaz Ebit sudah mula menghulurkan bantuan dengan menawarkan bantuan barang dapur kepada rakyat Malaysia yang memerlukan.

Klik untuk gambar besar

Menerusi satu entri di laman Instagram itu, Ustaz Ebit turut menyenaraikan nombor telefon dan mereka yang memerlukan bantuan bolehlah menghubungi nombor terlibat.

Perkongsian Ustaz Ebit itu mendapat pelbagai reaksi daripada netizen yang mengagumi pendakwah terkenal itu kerana masih memikirkan nasib rakyat Malaysia meskipun sedang menjalani kuarantin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKUNJUNGI FINAS - M DAUD KILAU CADANG ELAUN UNTUK BINTANG LEGENDA

Seniman veteran, Datuk M Daud Kilau yang uzur di kediamannya di Kampung Sungai Balai Baroh, Bagan Datuk, Perak, ada sesuatu yang disuarakannya, ketika rombongan Perbadanan Kemajuan Filem Nasional Malaysia (FINAS) diketuai Pengerusi, Zakaria Abdul Hamid mengunjunginya, Jumaat lalu.

Penyanyi 'Cek Mek Molek' itu menyarankan agar kerajaan memperkenalkan pencen berupa elaun penghargaan bulanan untuk warga seni yang berusia lebih 80 tahun. Amaun yang dicadangkan penyanyi yang mendapat jolokan Raja Gelek Malaysia itu kepada Zakaria adalah antara RM200 hingga RM300 sebulan.

Bagi M Daud, sumbangan itu bukanlah bertujuan menanggung sara hidup, sebaliknya lebih kepada tanda penghargaan kerajaan kepada penggiat seni berjasa.

Mengakui tersentuh dengan saranan yang dikemukakan M Daud atau nama sebenar, Muhammad Daud Kilau, 82, Zakaria berjanji mengemukakan idea itu kepada Kementerian Komunikasi dan Multimedia (KKMK) untuk diperhalusi.

"Saya sangat terkejut dengan saranan yang diluahkan M Daud. Nyata beliau sangat telus apabila sudi berkongsi permasalahan. Lebih membuatkan saya sebak adalah apabila mendengar jumlah amaun yang diminta hanyalah RM200 hingga RM300 yang disifatkan sudah memadai.

"M Daud berharap permintaannya dapat dipertimbangkan berikutan jumlah penggiat seni yang berusia lebih 80 tahun tidaklah begitu ramai. Saya melihat permintaan beliau dari sudut positif dan bukanlah sesuatu yang membebankan. Sepanjang hayat mereka, banyak sumbangan diberi mereka untuk menghiburkan kita semua," katanya.

Zakaria berkata, beliau sudah mengarahkan pegawai menyiapkan kertas kerja bagi menjelaskan rasional cadangan itu sebelum diserahkan kepada Menteri Komunikasi dan Multimedia, Datuk Saifuddin Abdullah untuk dipertimbangkan: "Bagaimanapun, kelulusan pemberian elaun penghargaan itu bergantung kepada keadaan kewangan negara," jelasnya.

Ditanya apakah jumlah itu mencukupi untuk dibelanjakan, Zakaria berkata, perkara itu hanya diputuskan selepas kelulusan diberi: "Apa sahaja yang membabitkan kewangan kerajaan, perlu mendapat persetujuan Kabinet.

"Selepas diluluskan, barulah kita akan kaji apakah amaun dicadangkan mencukupi atau perlu ditambah. Saya faham, ketika M Daud menyatakan jumlah itu, ia mungkin berdasarkan keadaannya yang sudah memiliki rumah atau ditanggung anak-anak.

Klik untuk gambar besar

"Setiap individu berbeza daripada segi tanggungannya. Namun, seperti yang dinyatakan tadi, saranan itu bukanlah bermakna mereka mengharapkan FINAS untuk menyara hidup, sebaliknya lebih kepada penghargaan atas jasa yang disumbangkan sepanjang hayat," ujarnya.

Zakaria menambah, dalam soal kebajikan, FINAS cuba berlaku adil tanpa membezakan apakah individu terbabit pelakon atau penyanyi: "Walaupun FINAS terikat dengan akta berkaitan perfileman, namun, daripada segi kebajikan, kita cuba bantu semua.

"Disebabkan itu, kami membuat kunjungan ke rumah M Daud dan menghulurkan bantuan setakat mana yang mampu. Tiada pilih kasih dalam soal menjaga kebajikan. Golongan penyanyi tidak seperti penggiat filem yang ada agensi seperti FINAS untuk membantu mereka.

"Kami sangat terbuka dengan sebarang cadangan dan sentiasa menyantuni saranan yang boleh membawa kebaikan serta kemakmuran kepada warga penggiat seni," tuturnya.

Apabila memperkatakan mengenai kebajikan artis veteran, tidak dinafikan dua persatuan yang turut menyalurkan bantuan kepada golongan terbabit adalah Yayasan Kebajikan Artis Tanahair (YKAT) dan Persatuan Kebajikan Artis Veteran Malaysia (PKAVM).

YKAT yang dipimpin oleh Datuk DJ Dave memberi pencen kepada artis tidak berkemampuan sebanyak RM500 sebulan. Jika permohonan FINAS untuk menyalurkan bantuan kepada penggiat seni berusia lebih 80 tahun diluluskan, tidakkah ia bertindih dengan apa yang sudah dilakukan pertubuhan terbabit?

Mengulas perkara itu, Zakaria menjelaskan, ia bukanlah suatu masalah, asalkan tidak bertindih dengan bantuan diberi kerajaan: "Bentuk bantuan yang FINAS sedang usahakan ini berkait rapat dengan dana kerajaan. Jika seseorang penggiat seni pernah mendapat bantuan kerajaan, contohnya, Jabatan Kebajikan Masyarakat (JKM), secara automatik, dia tidak layak kerana JKM di bawah kerajaan.

"Bagaimanapun, jika bantuan itu diberikan mana-mana persatuan kebajikan yang bukan daripada dana kerajaan, mereka masih boleh memohon. Anggap sahaja itu adalah rezeki mereka apabila banyak pihak tampil membantu," jelasnya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RISTEENA GEMBIRA DIHADIAHKAN KERETA AUDI RM339,000: "TAK TERLINTAS LANGUNG... SAYA BERUNTUNG ADA PASANGAN SEPERTI ISA"

Pelakon Risteena Munim mengakui yang dia tidak sangka menerima hadiah berupa sebuah kereta mewah daripada tunangnya yang juga pelakon, Isa Khan sempena ulangtahun perkenalan mereka baru-baru ini. Jelas Risteena, dia langsung tidak tahu menahu mengenai kejutan yang dirancang Isa itu.

"Saya sangat gembira dan bangga dapat melihat satu persatu kejayaan yang Isa capai sekarang. Memang tak terlintas langsung Isa hadiahkan sebuah kereta. Terfikir dalam kotak itu benda lain, tapi bukanlah cincin pun," katanya.

Malah, Risteena rasa beruntung memiliki pasangan serajin Isa yang berusaha untuk membahagiakan dan mendapatkan apa yang dihajati: "Saya beruntung ada pasangan seperti Isa yang selalu berusaha untuk membahagiakan saya. Pasangan lain ada cara mereka sendiri. Masing-masing punya cara. Tapi saya bersyukur berjumpa dengan seorang lelaki seperti Isa," tambahnya.

Klik untuk gambar besar

Menerusi sepotong video yang dikongsikan di Instagram, Risteena menerima sebuah kereta mewah jenis Audi dengan plat pendaftaran khas dan stiker bercetak Isa X Ris. Menurut tinjauan, harga pasaran semasa kereta mewah model tersebut sekitar RM339,000.

Bagaimanapun, Risteena tidak menghadiahkan apa-apa pun buat Isa sempena sambutan ulangtahun perkenalan mereka. Risteena dan Isa bertunang pada 23 November 2019 dan bakal mendirikan rumah tangga pada tahun ini.

www.myartis.com / Sumber & foto: Astro Gempak, Instagram Risteena & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUSPEK DUA BERADIK DAH KENA CEKUP - JANNA NICK DIPERSOAL TAK TOLONG PENYAMPAI BERITA TV3

Umum sedia maklum mengenai kejadian yang menimpa penyampai berita TV3, Khairul Rizuan Azizan, 34, dimana dia cuba mengejar penjenayah yang memecahkan tingkap kereta miliknya sebelum cedera akibat diseret Perodua Myvi dipandu suspek untuk melarikan diri.

Kejadian berkenaan berlaku pada 3.40 petang di Damansara Perdana itu menyebabkan Khairul Rizuan luka di tangan, jari kanan serta lutut kanan. Khairul memarkir kereta jenis Honda City miliknya di tepi jalan untuk ke sebuah kedai serbaneka di lokasi terbabit.

Perkara itu tular di media sosial selepas pelakon dan penyanyi Janna Nick, yang secara kebetulan melalui lokasi kejadian memuat naik rakaman kamera dashboard di akaun Instagram dan Tiktok miliknya.

Susulan kes tersebut, suspek yang merupakan dua beradik itu telah ditahan polis pada malam Jumaat bagi membantu siasatan. Timbalan Ketua Polis Daerah Petaling Jaya, Supritendan Ku Mashariman Ku Mahmood berkata, suspek adalah seorang lelaki dan wanita tempatan masing-masing berusia 31 serta 24 tahun ditahan di satu lokasi di Puncak Alam, Selangor.

Klik untuk gambar besar

Menerusi kenyataan kepada media, polis turut merampas barang kes dipercayai hasil kejadian samun itu termasuk sebuah kereta yang digunakan suspek dalam jenayah berkenaan.

"Semakan rekod jenayah lampau mendapati suspek lelaki mempunyai empat rekod penyalahgunaan dadah, 15 rekod jenayah dan dua rekod masih disenarai hitam bagi kes penyalahgunaan dadah dan sebagai orang dikehendaki dalam kes penyalahgunaan dadah. Suspek wanita itu pula tidak mempunyai rekod jenayah lampau," katanya.

Sementara itu, biarpun ramai yang memuji tindakan Janna, namun ada juga yang mempertikaikan kenapa aktres berkenaan tidak turun membantu pembaca berita berkenaan, selepas berkongsi video bagi menjejaki seorang lelaki yang diseret sebuah kereta ketika cuba mengejar penjenayah.

Kata pemilik akaun @ella.hering di Instagram, dia menyangka Janna bertindak turun daripada kenderaannya bagi mengetahui situasi sebenar yang berlaku terhadap penyampai berita TV3, Khairul Rizuan Azizan.

Enggan berdiam diri, Janna atau nama sebenarnya Nurul Jannah Muner, 27, menjelaskan dia tidak boleh melulu keluar daripada kereta tanpa mengetahui cerita sebenar.

"Saya tidak boleh keluar dari kereta tanpa mengetahui keadaan sebenar. Saya juga memberi tumpuan untuk mendapatkan nombor plat kereta, itu satu-satunya peluang untuk menangkap penjenayah itu.

"Saya tidak menyiarkan video penuh. Sebaik video ini tamat, kami keluar dan berbincang dengan abang baju Melayu itu untuk bertanyakan apa yang berlaku dan adakah dia okey. Kami memberinya nombor plat kereta itu," ujar Janna.

Dalam pada itu, Khairul mengucapkan terima kasih kepada Janna kerana berjaya merakam detik cemas itu. Khairul berkata, video berkenaan sangat membantu pihak berkuasa bagi mengesan suspek. Selain itu, Khairul turut meluahkan hasrat untuk bertemu aktres tersebut jika berkesempatan.

"Kecederaan saya dah okay sikit. Hanya luka kecil. Terima kasih banyak-banyak kepada Jana Nick sebab video dia sangat membantu. Kalau nak temukan saya dengan Janna saya okey. Nak ucap terima kasih," tuturnya.

Dalam kejadian tersebut, Khairul memberitahu dia tidak mengalami kerugian besar melainkan cermin sisi yang pecah akibat perbuatan penjenayah: "Cermin kereta je pecah, tiada apa yang hilang sebab beg saya dia lempar keluar," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARA ZYA TERIMA KUTIPAN RM30K MENERUSI KEMPEN RM1 UNTUK MISI PRIHATIN COVID-19

Menerusi Kempen RM1 Untuk Misi Prihatin COVID-19 bagi membantu petugas barisan hadapan, pelakon Zara Zya, 35,telah menerima kutipan hampir RM30,000. Wanita kelahiran Lenggong, Perak itu berbuat demikian atas kapasiti sebagai ikon projek Zara Prihatin #zaraprihatin. Projek di bawah naungan Pertubuhan Prihatin Tanpa Sempadan dengan kerjasama, Angkatan Pertahanan Malaysia (APM) dan Briged Kesenian APM dilancarkan sejak 20 Mac lalu.

Aktres yang mencetuskan fenomena menerusi drama bersiri, Love You Mr Arrogant dan Pia berkata, sumbangan serendah RM1 untuk Kempen RM1 Untuk Misi Prihatin COVID-19 nyata menarik minat orang ramai menghulurkan sumbangan. Selain digunakan menyumbang pakaian perlindungan diri (PPE) kepada petugas barisan hadapan, hasil kutipan turut digunakan membantu insan yang berdepan kesempitan hidup.

"Alhamdulillah, kami menerima sambutan yang menggalakkan apabila melancarkan Kempen RM1 Untuk Misi Prihatin COVID-19 ini. Tabung projek Zara Prihatin ini bukan hanya digunakan menyumbang pakaian PPE kepada petugas barisan hadapan, tetapi disalurkan kepada insan yang memerlukan.

"Seperti salah seorang penerima adalah individu yang lumpuh akibat kemalangan. Dia memerlukan tiup saluran makanan dan pembuangan air kecil. Jadi, kami menggunakan duit tabung Zara Prihatin membeli keperluannya.

Klik untuk gambar besar

"Manakala, kami mencari zon kritikal untuk menghulurkan sumbangan berbentuk makanan. Sebolehnya, kami akan mengelak daripada berlaku pembaziran, memandangkan banyak pihak menghulurkan bantuan makanan. Tabung ini bukan khusus untuk COVID-19, tetapi usaha murni ini akan berterusan," katanya.

Terdahulu, entri terbaharu menerusi akaun Instagram (IG), pelakon yang diangkat Artis Baru Wanita Popular, Anugerah Bintang Popular Berita Harian (ABPBH 2007) pada 2014 itu meluangkan masa tiga jam bertanya khabar petugas barisan hadapan dan meninjau bilik saringan pesakit COVID-19 yang berada di zon kuning.

Zara turut berkongsi pengalaman melawat Pusat Kecemerlangan Kejuruteraan dan Teknologi Jabatan Kerja Raya (CREaTe) yang menjadi stesen pusat kuarantin COVID-19 di Alor Gajah, Melaka, baru-baru ini.

www.myartis.com / Sumber & foto: Berita Harian & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HADIAH HARI LAHIR - WALAUPUN TAK 100 PERATUS SIHAT" - ELYANA

Bakal genap usia 34 tahun esok, penyanyi dan pelakon Elyana yang kini berjuang menghadapi kanser limfoma tahap empat dihidapinya itu mengakui amat bersyukur kerana Allah memberikannya kesihatan semula walaupun tidak 100 peratus.

Elyana ketika dihubungi berkata tiada apa yang diharapkannya sangat, kecuali doa berterusan daripada orang ramai untuk dia terus sihat, panjang umur dan mendapat kebahagiaan di dunia dan akhirat.

"Untuk hari jadi kali ini (esok), saya sangat bersyukur sebab Allah beri semula kesihatan saya walaupun tidak 100 peratus pulih sepenuhnya. Alhamdulillah, saya sekarang dah dapat bernafas dengan lebih sempurna sedikit dari sebelum ini kerana sesak nafas.

"Saya berharap kalian semua terus doakan saya untuk terus kuat dan sihat saja, termasuk panjang umur serta bahagia. Selain keluarga dan anak-anak, terima kasih juga kerana sentiasa buat saya gembira dan kekal bersemangat," katanya.

Klik untuk gambar besar

Pada 28 Jun lalu, Elyana sudah dibenarkan pulang ke rumah dan berkata dia kini berhadapan kesan rawatan radioterapi dilakukannya sebanyak 10 sesi pusingan, baru-baru ini.

Katanya, dia sekarang mengalami sakit-sakit badan, ulser dalam mulut dan sedikit sukar hendak menelan makanan kerana rawatan radioterapi itu dilakukannya di bahagian dada.

"Bagaimanpun, syukur Alhamdulillah selera makan saya sudah pulih dan kini nikmatnya sangat dirasai dan dihargai. Kalau sebelum ini, saya setahun tak boleh makan sebab tak ada selera langsung.

"Cuma, walaupun selera makan saya dah ada tapi, berat badan pula turun sedikit iaitu 39 kilogram (kg) daripada 42 kg ketika berada di hospital menjalani rawatan, baru-baru ini," jelasnya lagi.

Elyana yang cukup popular dengan lagu 'Kalis Rindu' itu sudah menghidap kanser limfoma tahap empat sejak 10 tahun lalu. Bagaimanapun, dia hanya membuat pendedahan mengenai penyakitnya itu pada 2017 lalu.

Untuk makluman, Elyana mendirikan rumah tangga dengan ahli perniagaan, Khairul Anuar Husin pada 2010 dan dikurniakan seorang anak perempuan, Cinta Sumayyah, 10, serta memiliki anak angkat, Cahaya Ramadhani yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HAMIL - ANAK TIRI SITI NURHALIZA NAFI KELUARKAN KENYATAAN

Sebelum ini, Siti Nurhaliza dikatakan telah pun hamil dan berita itu dikongsi sendiri oleh anak tirinya, Asyraf Khalid ketika majlis perkahwinannya yang berlangsung minggu lalu.

Ditambah pula, baru-baru ini, penyanyi lagu 'Dialah Di Hati' itu menerusi laman Instagramnya memuat naik gambar segelas minuman hasil ramuan susu kambing dan buah kurma, yang lazim menjadi kegemaran ibu sedang mengandung.

Siti bagaimanapun enggan memberikan komen lanjut mengenai perkara itu dan berharap agar peminat mendoakan yang terbaik buatnya.

Namun, khabar angin yang mengatakan Asyraf yang memulakan cerita berkenaan adalah tidak benar kerana tuan empunya badan telah menafikan beliau ada mengeluarkan sebarang kenyataan berhubung kehamilan ibu tirinya itu.

"Saya tak rasa pernah mengeluarkan kenyataan itu. Mungkin ada salah faham. Apapun doakan sahaja agar dia (Siti Nurhaliza) dikurniakan cahaya mata bersama ayah saya,' ujar asyraf dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEBAK LIHAT KETUMBUHAN AINUL MARDHIAH - BAPA PADAM GAMBAR LAMA

"Saya dah padam banyak gambar Ainul yang dulu sebab tak nak ingat dan tak mahu ingat. Allah izinkan ketumbuhan itu duduk dalam badan Ainul dan Allah juga mengizinkan ketumbuhan itu dipisahkan dari tubuh badan Ainul. Dulu semasa kami menjaganya, bila tengok ketumbuhan itu, kami rasa biasa sahaja.

"Mungkin sebab sudah terbiasa. Sekarang ini bila tengok gambar dahulunya, rasa macam cepat cepat tutup balik," demikian kata bapa kepada Ainul Mardhiah, Ahmad Safiuddin Ahmad Razak, 24, yang sudah memadam banyak gambar lama puteri sulungnya di laman sosial kerana tidak mahu mengingati penderitaan yang pernah dilalui anaknya dulu.

Menerusi laman sosial Facebook, bapa Ainul akui sedih serta sebak apabila melihat perbandingan Ainul yang dulu dan yang sekarang kerana seperti tidak percaya yang anaknya itu telah mengharunginya selama ini. Bagaimanapun, Ahmad Safiuddin turut mengakui masih menyimpan beberapa keping gambar lama untuk ditunjukkan kepada Ainul satu hari nanti supaya anaknya itu menjadi insan yang lebih baik.

Pada 10 Jun lalu, Ainul yang menghidap 'Germ Cell tumor' selamat menjalani pembedahan membuang ketumbuhan selepas bertarung nyawa selama lima jam di sebuah hospital di United Kingdom. Sejumlah 200 gram ketumbuhan berjaya dikeluarkan daripada mulutnya oleh sekumpulan doktor pakar pelbagai bidang bersama pelatih pakar bedah Malaysia, Dr Nur Amalina Che Bakri.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU KAWAN KITA PELACUR, KITA PELACUR KE?" - ZULIN AZIZ NAIK ANGIN DIKAITKAN ISU SCAMMER

Baru-baru ini ada netizen mendakwa pelakon, pengacara dan penyanyi Zulin Aziz ada kaitan dengan individu yang difahamkan terbabit dengan sindiket penipuan. Difahamkan, netizen membuat spekulasi tersebut berdasarkan gambar percutian Itali.

Dek kerana dakwaan terbabit, Zulin telah naik angin dan meluahkan rasa kecewa apabila namanya turut dikaitkan mempunyai kaitan dengan beberapa individu termasuk berstatus 'Datuk Seri' yang sedang disiasat Suruhanjaya Pencegahan Rasuah Malaysia (SPRM).

Tegas Zulin, dia memang mengenali beberapa individu tersebut namun hubungan mereka hanya sekadar kawan dan tiada kena-mengena dengan urusniaga lain. Kata Zulin, dia tak tahu latar belakang suspek cuci duit haram.

"Saya kawan dengan semua orang, kalau kawan kita pelacur, kita pelacur ke? Tidak semestinya kita berkawan dengan dia kita tahu apa yang dia buat, kalau kita ada perniagaan dengan dia lain la!" ujarnya.

"Bodoh manalah yang fitnah tak habis-habis ni. Aku dah rimas dengan komen tak habis-habis pasal scammer. Apa kena mengena dengan aku?

Klik untuk gambar besar

"Kalau aku kenal pun jadi apa isunya dengan masalah dia? Aku tak ada buat bisnes mahupun kaitan dengan gejala sosial yang lain. Aku pergi rumah masak-masak, main dengan anak-anak dia.

"Lainlah aku sahabat sehidup semati, duduk serumah ke apa. Ni nak jadi saksi pun tak layak sebab aku bukan selalu pun. Aku kenal je. Bangkai betul perangai sensorang. Haih," kata Zulin.

Tambah Zulin, tindakan memfitnahnya itu dianggap melampau dan tidak masuk akal: "Dahla masih dalam siasatan, tak tahu betul ke tak, dah jatuhkan hukum sendiri. Kalau fitnah macam mana? Dosa fitnah korang ni lagi teruk dari dosa mereka agaknya.

"Sebarkan benda yang sahih dan bukti selepas dari siasatan. Bukan tengah jalan siasatan semua dok buat pandai. Masalahnya orang tak ada kena-mengena pun korang kaitkan.

"Aku sakit hati betullah. Tolong tag aku yang mana satu fitnah tu. Aku kena betulkan keadaan dan ambil tindakan. Korang ni naik lemak! Ingat diri tu Tuhan ke? Ingat awak tu baik sangat sampai semua orang nak dihentam.

"Korang carilah aku di akhirat. Aku takkan ampunkan walau sepatah fitnah pun ke atas aku. Aku dah angin sangat dah ni. Melampau-lampau.

"Jaga-jaga ya. Aku sedang perhati netizen mulut lahar. Kau nak lahar kalau aku ada salah aku tak kisah, tapi jangan fitnah orang! Bodoh betul!" kata Zulin lagi.

Dalam pada itu, Zulin tidak teragak-agak untuk mengambil tindakan terhadap pihak yang menuduhnya terlibat dalam jenayah pengubahan wang haram.

www.myartis.com / Sumber & foto: Astro Gempak, mStar & Instagram Zulin Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA RISTEENA RINDU SUAPAN ISA: "KALAU KENA SUAP LAGILAH TAMBAH SELERA MAKAN"

Pelakon Risteena Munim menerusi satu muatnaik di laman Instagram miliknya telah meluahkan rasa kerinduan terhadap tunangannya, pelakon Isa Khan untuk makan bersama. Lebih romantis dan membuka selera pelakon filem 'Blok 404' itu seandainya ada yang sudi menyuapnya makan.

"Haih! Rindu nak makan-makan lagi. Kalau kena suap lagilah tambah selera makan. Memang tak risau langsung berat badan naik sebab minum Lovit boleh buat berat badan cepat turun," tulis Risteena yang turut memuatnaik foto mesranya disuap Isa ketika menjamu selera bersama-sama sebelum Perintah Kawalan Pergerakan (PKP) dilaksanakan.

Pasangan itu sering menjadi tumpuan ramai menerusi pelbagai aksi romantis antaranya memotong kuku dan dicucikan kaki. Malah, baru-baru ini Risteena turut mengirimkan Isa makanan menggunakan perkhidmatan Grab bagi melepas rindu. Risteena, 30, dan Isa, 26, telah selamat mengikat tali pertunangan pada 23 November lalu ketika bercuti di Bali, Indonesia.

Terdahulu, hubungan mereka sudah dihidu umum, namun masing-masing mengunci mulut sebelum mengesahkan status perhubungan mereka menerusi satu sidang media pada 6 Disember tahun lalu. Risteena sepatutnya bertunang bersama pelakon Ikhwan Khairudin, 29, pada 19 Oktober lalu, namun hubungan mereka putus di tengah jalan.

Klik untuk gambar besar

www.myartis.com / Sumber & foto: Astro Gempak & Instagram Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENAMPILAN BARU CAT FARISH: "KURUS ORANG CAKAP SAKIT, NAMPAK TUA"

Nama penyanyi kumpulan Ruffedge, Cat Farish sudah agak lama kita tak dengar cerita mahupun melihatnya dalam pentas hiburan di Malaysia. Namun, kemunculan Cat Farish baru-baru ini dengan penampilan yang berbeza telah mengundang pelbagai reaksi daripada netizen.

Cat Farish atau nama sebenarnya, Farrish Zaquan Ramli, 46, kini kelihatan lebih kurus daripada penampilannya yang terdahulu sehingga ia mengundang pelbagai reaksi dalam kalangan netizen. Segelintir peminat beranggapan perubahan mendadak itu menyebabkan Cat Farish kelihatan seperti orang sakit.

Bagaimanapun Cat Farish atau nama sebenarnya Farrish Zaquan Ramli, 46, memberitahu dia tidak pernah berkecil hati dengan tanggapan orang dan menegaskan kesihatannya semakin baik berbanding sebelum ini.

"Apabila kurus orang cakap sakit, apabila gemuk orang cakap juga. Kadang-kadang ada yang cakap nampak tua... itu dan ini. Suka hati mereka la nak cakap apa sebab yang penting saya buat semua ni untuk sihat dan fit supaya boleh jaga keluarga.

Klik untuk gambar besar

"Tak pernah pun rasa kecil hati atau apa-apa sebab mereka tak tahu. Tapi kadang-kadang saya pun suka perli balik. Mereka tak tahu pun semua ni hasil daripada usaha saya. Ada orang sedap cakap sebab mereka ingat semua benda mudah. Jadi perlu ke ambil hati?" katanya.

Sebelum ini, Cat Farish berkongsi foto yang memperlihatkan perubahan fizikalnya yang semakin kurus di Instagram dan mengakui terdapat netizen yang beranggapan dia sedang sakit. Namun jelas penyanyi lagu 'Rimas' ini, dia menjalani pembedahan bariatrik iaitu Sleeve Gastrectomy yang melibatkan pembuangan 70 hingga 80 peratus perut pada November 2019.

Hasil daripada itu Cat Farish mendedahkan berat badannya kini 75 kilogram berbanding 130 kilogram pada tahun lalu: "Saya ada lakukan pemeriksaan kesihatan tahun lepas. Doktor cakap keadaan saya sangat teruk.

"Saya ada macam-macam masalah kesihatan termasuk diabetes, mudah tidur serta semput. Saluran pernafasan jadi sempit sampai tak boleh nak sedut oksigen. Masalah pernafasan tu buat saya banyak makan. Disebabkan masalah yang saya alami, doktor nasihatkan supaya menjalani pembedahan bariatrik," jelasnya.

Tambahnya, dia juga mengamalkan diet karbohidrat selama lapan bulan selepas selesai menjalani pembedahan tersebut. Selain itu Cat berkata dia tidak mengamalkan pengambilan gula dalam pemakanan sehariannya.

"Lepas selesai pembedahan, saya mengamalkan diet karbohidrat selama lapan bulan sehingga sekarang. Saya hanya makan ikan, ayam dan sayur... daging pun kadang-kadang saja saya ambil. Saya juga tak mengambil gula dalam pemakanan saya," ujarnya.

www.myartis.com / Sumber & foto: mStar & Instagram Cat Farish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS KEKASIH PU RIZ PAKAI BUSANA PUTIH, PEGANG BUNGA - NETIZEN SALAH ANGGAP UCAP TAHNIAH

Masihkah anda ingat lagi kisah sedih bekas kekasih Pencetus Ummah (PU) Riz iaitu Amal Syahmina yang dikongsikan di laman Instagram dimana dia mendedahkan hubungannya dengan pendakwah itu terlerai selepas kehadiran orang ketiga. Kisah tersebut menjadi perbualan hangat.

Malah, nama gadis itu kembali menjadi bualan ramai netizen apabila PU Riz merisik seorang selebriti terkenal bulan lalu. Susulan kontroversi itu, gadis itu menjadi perhatian ramai dan perkongsian terbarunya memuat naik foto memakai busana serba putih mencuri perhatian netizen.

Menerusi foto itu, Amal dilihat memegang sejambak bunga sambil tersenyum manis. Rata-rata netizen tidak melepaskan mengucapkan tahniah meskipun tidak tahu mengapa dia memakai busana serba putih itu.

Klik untuk gambar besar

Difahamkan, foto tersebut adalah ketika ulang tahun perkahwinan ibu bapanya namun disalah anggap oleh netizen yang beranggapan gadis itu telah dirisik oleh seseorang. Dalam pada itu, rata-rata netizen memberikan kata-kata positif kepada Amal serta mendoakan agar gadis itu bertemu jodoh yang lebih baik.

Terdahulu, Amal berkata dia reda dengan segala ketentuan yang berlaku dan ingin memulakan hidup baharu tanpa dibayangi kisah silam bersama bekas pendakwah muda itu.

www.myartis.com / Sumber: Ohmymedia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 TAHUN MASIH LAGI BANKRAP DENGAN JUMLAH YANG SAMA - FIZO OMAR BERSYUKUR REZEKI TIDAK PUTUS

"Saya masih lagi bankrap dengan jumlah yang sama. Dah masuk tahun ke-9 saya diisytiharkan bankrap. Tapi saya sentiasa percaya, apa sahaja semangat yang saya ada sekarang adalah hasil daripada dugaan tersebut.

"Sebagai manusia biasa, bila kita 'tersepit', kita akan cari jalan bagaimana untuk berjaya," kata pelakon dan usahawan, Fizo Omar yang berkongsikan isunya diisytiharkan muflis masih belum selesai meskipun sudah 9 tahun berlalu.

Memetik Xtra, Fizo memberitahu, sehingga hari ini dia masih lagi bankrap dengan jumlah yang sama iaitu sebanyak RM8 juta.

Jelas Fizo, meskipun berdepan masalah tersebut, dia meluahkan rasa syukur kehidupannya kini bertambah baik, malah rezeki juga tidak putus diberikan kepadanya.

Klik untuk gambar besar

"Pada saya, status bankrap masih lagi ada, bernilai jutaan ringgit tapi Alhamdulillah, Tuhan datangkan rezeki yang berlainan kepada saya hingga hari ini.

"Kehidupan saya juga bertambah baik, bahagia bersama keluarga dari segi rezeki keluarga, kerjaya, perniagaan, syukur rezeki tidak putus.

"Perkara tersebut buatkan saya keluar daripada zon selesa saya dan berusaha membina perniagaan saya sehingga saya rasa kehidupan kini lebih baik," ujarnya.

Untuk makluman, Fizo diisytihar bankrap sejak tahun 2014 akibat ditipu ketika menjadi pengarah di sebuah syarikat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GLENN FREDLY TELAH TIADA - TINGGALKAN ISTERI & ANAK USIA 40 HARI

Penyanyi lagu Januari, Glenn Fredly dilaporkan meninggal dunia sekitar jam 6.00 waktu Indonesia Barat (kira-kira jam 6 petang waktu tempatan) semalam di Rumah Sakit Setia Mitra Fatmawati, Jakarta Selatan.

Jika sebelum ini pelakon Ashraf Sinclair meninggal tiba-tiba, Glenn Fredly, 44, turut menghembuskan nafas terakhirnya secara tiba-tiba akibat meningitis.

"Telah berpulang saudara kami, Glenn Fredly malam ini. Mohon dimaafkan semua salahnya. Dia yang selalu hadir menggerakkan kita semua," kongsi rakannya Glenn, Tompi melalui mesej ringkas menerusi Whatsapp kepada sebuah portal.

Untuk info, Glenn meninggalkan seorang isteri, Mutia Ayu yang dinikahinya pada 19 Ogos 2019 dan seorang puteri Gewa Atlana Syamayim Latuihamallo berusia 40 hari, lapor Kompas.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFLUENCER VIETNAM BERANG DITUDUH MENIPU, TAMPIL TUNJUK BUKTI MESEJ

Sebelum ini, penyanyi Akim Ahmad tampil memberi penjelasan memandangkan namanya dan isteri, penyanyi Stacy telah dipetik oleh netizen berikutan dakwaan seorang influencer terkenal kacukan Jerman-Vietnam, Jade Anh.

Jade Anh menerusi laman Twitter membuka kisah mengenai penerbangannya ke Malaysia untuk penggambaran muzik video. Namun, kemunculannya di dalam video tersebut terpaksa disunting di atas dakwaan isteri penyanyi utama berasa cemburu.

Terkini, Jade Anh dilihat tidak hanya mendiamkan diri apabila menerusi ciapan terbaru di Twitter dimana dia memuat naik keratan mesej yang dikatakan daripada person in charge kepada muzik video tersebut. Katanya lagi, punca cemburu tidak ditulis di dalam mesej memandangkan mereka bercakap menerusi telefon.

Menurutnya, tweet yang ditulis sebelum ini bertujuan untuk menceritakan pengalamannya yang lalu. Namun, seseorang telah menjadikannya besar dan cuba menuduh dia sebagai penipu. Dia langsung tiada niat untuk memperbesarkan hal yang lepas, oleh itu dia meminta maaf.

Klik untuk gambar besar

www.myartis.com / Sumber & foto: Beautifulnara & Twitter / Instagram Jade Anh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH TERKINI 'MIKHAEL IMAAN', ANAK KEDUA SHIMA ANUAR

Menerusi laman Instagram, pelakon Shima Anuar yang mencipta nama menerusi filem 'Flat 3A' dan '7 Petala Cinta' itu telah memuatnaik wajah terkini anak keduanya, 'Mikhael Imaan' yang dilahirkan secara pembedahan dengan berat 2.88 kilogram itu pada 8 Ogos lalu.

Untuk makluman, pelakon filem 'Highland Tower' dan 'Hospital' itu mendirikan rumah tangga dengan ahli perniagaan, Mohd Solih Toha pada 8 April 2017. Pasangan itu, sebelum ini dikurniakan cahaya mata perempuan, Marian Sophia.

Klik untuk gambar besar

www.myartis.com / Sumber & foto: Instagram Shima Anuar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT DILAHIRKAN 10.10.20 - SHAH ISKANDAR TIMANG ANAK SULUNG SELEPAS 4 TAHUN

"Nikmat yang cukup membahagiakan. Selepas empat tahun berkahwin dan menanti zuriat, kehadiran Yusuf menjadi pelengkap bahagia kami. Hadirnya menyuntik rasa cinta yang penuh nikmat ketika kita semua berdepan dengan ujian pandemik COVID-19. Insya-Allah, semoga musibah ini akan lekas pergi.

"Hadirnya memberi makna yang tiada dua. Saya dan isteri akan menjaganya sebaik mungkin. Kami akan menggalas tugas baharu ini dengan penuh tanggungjawab," demikianlah kata pelakon Shah Iskandar.

Isteri Shah, Siti Sarah Mohd Noor selamat melahirkan anak sulung mereka yang merupakan bayi lelaki di sebuah pusat perubatan di Shah Alam, Selangor, minggu lalu. Pelakon yang daripada Singapura itu mengumumkan berita gembira tersebut selepas genap seminggu usia si comel.

Merakam memori indah pada tarikh istimewa, 10.10.2020, bayi pasangan ini yang diberi nama, Yusuf Zulkarnaen, itu dilahirkan secara pembedahan pada jam 2.02 petang.

Klik untuk gambar besar

Shah yang pernah meraih trofi Pelakon TV Lelaki Popular, Anugerah Bintang Popular BH (ABPBH) dua tahun berturut-turut, iaitu pada 2013 dan 2014, mengaku sengaja melewatkan perkongsian berita gembira itu.

Bayi seberat 3.66 kilogram ketika dilahirkan itu dianggap pelengkap kebahagiaan Shah dan Siti Sarah: "Saya hendak beri perhatian yang lebih kepada anak dan isteri. Pengorbanan isteri melahirkan anak kami tiada ternilai," katanya.

Shah juga bersyukur keluarga sendiri dan mentua memberi sokongan dan semangat. Untuk makluman, Shah atau nama penuhnya, Shah Iskandar Mahfuz, 37, berkahwin dengan Siti Sarah, 34,  pada 16 Januari 2016.

www.myartis.com / Sumber & foto: Berita Harian & Instagram Shah Iskandar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERSEMBAHAN BERDARAH AINA ABDUL DI AJL34 DIDAKWA 'TRIGGER' PONTIANAK, SAKIT MENTAL & BUNUH DIRI

"HATI YANG BERDARAH! Alhamdulillah! Selesai sudah persembahan aina Di pentas AJL34 yang selama ini aina idamkan. Aina Sangat bersyukur Kerana diberi peluang untuk berada di pentas berprestij ini.

"Jika semua perasan, persembahan aina tadi merupakan kesinambungan Muzik Video SUMPAH. Persembahan tadi merupakan simbolik kepada hancurnya hati seorang wanita kerana menyesal dengan perbuatannya sendiri terhadap orang yang amat disayanginya.

"Hati yang berdarah melambangkan kesakitan yang ditangggung oleh wanita itu selepas melukakan hati insan yang disayanginya. Aina harap anda semua terhibur dan dapat merasakan apa yang cuba aina sampaikan... Doakan aina yaa," demikian kongsi penyanyi Aina Abdul, mengenai persembahan yang disifatkan sebagai 'ngeri 'oleh segelintir netizen.

Penampilan sulungnya itu dalam Anugerah Juara Lagu (AJL34) bukan hanya mendapat perhatian ramai dari segi vokal malah dari segi gimik persembahannya yang mengenakan gaun putih seolah darah yang membuak-buak dari leher.

Klik untuk gambar besar

Ada juga yang menyamakannya dengan pontianak, pesakit mental dan bunuh diri.

"Astaghfirullah al adzim... Nauzubillah min zalik... Sebagai seorang wanita muslim, tak pernah terlintas di fikiran saya untuk melakukan konsep seperti yang didakwa (bunuh diri). Saya masih waras dan berpegang teguh kepada ajaran Islam.

"Persembahan saya hanya sebuah ekspresi seni yang saya sampaikan atas pentas AJL34 dan ia merupakan kesinambungan kepada jalan cerita muzik video Sumpah.

"Perkara ini saya sudah pun maklumkan sejurus selepas persembahan selesai di Instagram saya," tambah Aina.

Bagaimanapun, yang kelakarnya... apabila ada juga netizen membuat gurauan yang gaun itu bukan dibasahi darah tetapi menyerupai aiskrim Sundae Strawberry McDonald's.

Apa pun fikiran mereka, idea kreatif Aina itu tetap mendapat tepukan gemuruh daripada penonton di Stadium Bukit Jalil. Segelintirnya tetap memuji persembahan tersebut yang menampilkan sesuatu yang lain dari yang lain.

Sumber/foto: Aina Twitt

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAINOL MACWILSON & MASLINDA SAH BERCERAI 11 HARI LALU

Jika baru-baru ini ada pembayang di laman sosial yang mendakwa rumah tangga Zainol MacWilson iaitu bapa kepada pelakon Zahirah MacWilson sudah goyah, terkini... Zainol akhirnya mengesahkan sendiri yang dia sudah pun bercerai dengan Maslinda Yusof, 41, pada 9 November lalu.

"Benar, saya sudah bercerai dengan Maslinda diatas tiada persefahaman.

"Selebihnya, saya enggan berkata apa-apa. Cuma saya tahu, anak-anak pula jadi mangsa gara-gara masalah kami ini," jelas Zainol atau nama sebenarnya Zainol Mohd Johari MacWilson, 56.

Bagaimanapun, dia enggan mengulas lanjut mengenai penceraiannya tersebut dan menyifatkan dia dan bekas isterinya itu sudah tiada jodoh.

"Orang kata, hidup perlu diteruskan dan apa yang sudah berlaku pasti ada hikmahnya.

"Tetapi saya tidak serik, sekiranya ada jodoh, pasti Allah akan temukan kita dengan seseorang tidak kira bila-bila masa. Bagaimanapun saya masih lagi bersedih dengan penceraian ini," tambahnya dipetik sebagai berkata kepada Mstar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIDAKWA BERMASALAH DEK JARANG KONGSI FOTO SUAMI - INI JAWAB NOOR NABILA

Siapa yang sering mengikuti laman sosial Noor Nabila, pasti tahu kakak kepada selebriti terkenal Noor Neelofa ini jarang sekali berkongsi foto bersama suaminya, Engku Emran Engku Zainal Abidin.

Dek kerana itu, ramai yang membuat andaian rumah tangga pasangan ini mempunyai masalah. Enggan berdiam diri, Nabila tampil menepis dakwaan berkenaan. Ini kerana katanya, dia lebih selesa memilih untuk mengekalkan kehidupan peribadinya bersama suami secara privasi.

"Suami saya seorang yang jarang berkongsi perihal peribadi di media sosial, secara tidak langsung saya pun jadi terikut dengan sikapnya itu. Bila anda dapat suami yang suka berkongsi, anda juga akan jadi sama naik.

Klik untuk gambar besar

"Saya dan dia sama. Kita pun dah melalui perkahwinan ketiga jadi kita lebih berhati-hati sikitlah. Namun, itu tidak bermakna retak atau apa. Kita percaya sahajalah seperti orang kata jodoh, ajal, maut ini semuanya kerja Tuhan.

"Begitu juga dengan perkahwinan. Selagi ada jodoh saya dengan suami, selagi itulah. Tak payahlah orang nak cuba teka atau membuat andaian," jelas ibu kepada seorang cahaya mata lelaki ini.

Mengulas mengenai kehidupan peribadinya yang sering menjadi perhatian netizen, Nabila menganggap perkara itu sebagai lumrah kehidupan sebagai keluarga selebriti.

"Saya tidak dapat lari daripada tempias kerana adik saya Neelofa, bekas suami saya, Sharnaaz Ahmad adalah artis. Begitu juga anak saya yang ada peminat tersendiri.

"Apa pun, saya hormat dengan pihak yang berminat untuk tahu. Namun, jika saya pilih untuk tidak berkongsi mungkin mereka pun kena hormat sekalilah kan," katanya Nabila yang mendirikan rumah tangga bersama Engku Emran yang mempunyai seorang anak perempuan pada 19 Mac tahun lalu.

Sebelum itu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020 di Mahkamah Rendah Syariah Wilayah Persekutuan. Menerusi perkahwinan itu, mereka dikurniakan seorang anak lelaki, Jebat Jayden yang kini berusia empat tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::